ΕΛΛΗΝΙΚΟ ΣΚΑΚΙ ΚΑΙ ΠΕΡΙΦΕΡΕΙΑΚΗ ΑΝΑΠΤΥΞΗ\nΤΟΥ ΣΑΚΗ ΚΟΥΒΑΤΣΟΥ\nΗ σημερινή εικόνα που υπάρχει στο ελληνικό σκάκι και οι προοπτικές που διαμορφώνονται για τα επόμενα χρόνια, υποχρεώνει κάποιον που πρέπει να παρουσιάσει θέσεις για την περιφερειακή ανάπτυξη, να μη δει το θέμα χωριστά αλλά σε συνάρτηση με όλα τα υπαρκτά προβλήματα.\nΠοιά είναι η εικόνα σήμερα;\n1. Η ΕΣΟ αντιμετωπίζει έντονο οικονομικό πρόβλημα με αποτέλεσμα να μην προβλέπονται κονδύλια για ουσιαστικές ανάγκες και διοργανώσεις, όπως:\nΕνίσχυση Ενώσεων και Τοπικών Επιτροπών, Περιφερειακό εφηβικό διασυλλογικό, Επιτροπή Σχολικού Σκακιού, Διασυλλογικό παιδικό πρωτάθλημα, Διασυλλογικό πρωτάθλημα γυναικών, Παμπαιδικό διασυλλογικό πρωτάθλημα, Πανελλήνιο πρωτάθλημα ράπιντ, Τουρνουά περιφερειακής ανάπτυξης, Διεθνή τουρνουά, Βαλκανιάδα, Προπονητή προεφήβων, Αγορά σκακιστικού υλικού.\nΠαράλληλα στον προϋπολογισμό προβλέπονται ποσά που δεν καλύπτουν ούτε το 20% του κόστους και πρέπει να βρεθούν χορηγοί όπως κάθε χρόνο για διοργανώσεις, όπως:\nΠανελλήνια νεανικά ατομικά πρωταθλήματα, Προκριματικοί ατομικοί ανδρών, 46ο πανελλήνιο πρωτάθλημα ανδρών, 19ο πανελλήνιο πρωτάθλημα γυναικών, Πανελλήνιο ατομικό όπεν, Σεμινάρια διαιτητών.\nΠρέπει επίσης να τονίσω πως παρ' όλες τις περικοπές, ο προϋπολογισμός της ΕΣΟ αν δεν βρει χορηγούς, θα παρουσιάσει έλλειμα της τάξης των 9.000.000 δρχ. αυξάνοντας το συνολικό έλλειμα της Ομοσπονδίας με σαφείς επιπτώσεις για το μέλλον του ελληνικού σκακιού.\n2. Οι Ενώσεις και Τοπικές Επιτροπές υπολειτουργούν λόγω της οικονομικής αδυναμίας που είναι γνωστό πως έχουν, αφού δεν επιχορηγούνται.\nΥπάρχουν μόνο ορισμένες εξαιρέσεις Ενώσεων που δραστηριοποιούνται λόγω της δημιουργικής δράσης τοπικών παραγόντων.\n3. Τα σωματεία δεν βρίσκονται σε καλύτερη κατάσταση. Οι επιχορηγήσεις της ΓΓΑ δεν καλύπτουν στοιχειώδεις ανάγκες, οι εγκαταστάσεις των συλλόγων είναι συνήθως ανεπαρκείς, ενώ οι προπονητές που εργάζονται σε επαγγελματική βάση είναι ελάχιστοι σε όλη την Ελλάδα.\nΧαρακτηριστικό είναι ότι από τους συλλόγους - μέλη της ΕΣΟ ένα ποσοστό που πλησιάζει το 50% ουσιαστικά δεν λειτουργούν πλέον. Αυτή είναι σε γενικές γραμμές η εικόνα.\nΓια να χαράξουμε όμως τη μελλοντική μας πορεία, είναι ανάγκη να εκτιμήσουμε τις αιτίες που μας οδήγησαν στο σημείο αυτό.\nΠιστεύω, πως, χωρίς να έχω σκοπό παράκαμψης όποιων άλλων αιτιών, η μεγαλύτερη αιτία είναι η αδυναμία να εξασφαλίσουμε χρήματα για τις ανάγκες λειτουργίας και ανάπτυξης σε επίπεδο ΕΣΟ, Ενώσεων, Επιτροπών και Συλλόγων.\nΚαι αυτό γίνεται, διότι:\n1. Η πολιτεία δεν θεωρεί το σκάκι σαν το άθλημα για το οποίο αξίζει να διαθέσει χρήματα, πλέον αυτών που δίνει. Είναι χαρακτηριστικό πως τα τελευταία χρόνια οι κρατικές επιχορηγήσεις προς την ΕΣΟ και τα σωματεία (τακτικές και έκτακτες) όχι μόνο δεν αυξάνονται αλλά αντίθετα μειώνονται σε απόλυτους αριθ- μούς.\nΑκόμα όμως και η εκταμίευση των χρημάτων αυτών γίνεται με σημαντική καθυ- στέρηση. Γνωστό είναι, επίσης, ότι στις σκέψεις τους υπάρχει η διάθεση για πα- ραπέρα μείωση στη λογική του ότι όποιο άθλημα δεν βρίσκει χορηγούς ας κλείσει.\n2. Παρά τις προσπάθειες που έχουν γίνει, είναι φανερό πως δεν μπορούμε να εξασφαλίσουμε χορηγούς για τις διοργανώσεις, διότι το άθλημα δεν "πουλάει", πράγμα που δεν φαίνεται να αλλάζει στο άμεσο μέλλον.\nΕτσι, μοναδική λύση είναι η όποια βοήθεια μπορούμε να βρούμε σε επίπεδο τοπικής και νομαρχιακής αυτοδιοί- κησης, όταν σε αυτούς τους φορείς βρίσκουμε προσβάσεις.\nΑυτό όμως είναι αρκετό;\nΗ σημερινή κρίση αποδεικνύει πως όχι. Γιατί το σκάκι δεν προσελκύει χορηγούς;\nΑς σκεφτούμε ποιά είναι τα στοιχεία που δίνουντη δυνατότητα σε ένα άθλημα να βρίσκει χρηματοδότες. Νομίζω πως είναι:\n1. Η προβολή του από τα ΜΜΕ,\n2. Ο αριθμός των αθλουμένων, η μαζικότητά του.\nΕχει αυτά τα στοιχεία το σκάκι σήμερα; Νομίζω πως όχι. Η κρίση αυτή σήμερα δε μαστίζει μόνο το σκάκι, αλλά όλα τα αθλήματα που δεν μπορούν να ανταποκριθούν στην απαίτηση της αγοράς ΑΘΛΗΜΑ - ΜΑΖΙΚΟΤΗΤΑ - ΠΡΟΒΟΛΗ - ΧΟΡΗΓΙΑ.\nΕτσι, βλέπουμε σήμερα ιστορικά σωματεία με διάφορα αθλητικά τμήματα, να μαραζώνουν. Αυτή, κατά τη γνώμη μου, είναι η κατάσταση. Και είναι τόσο σοβαρός ο κίνδυνος που διαφαίνεται γιά το μέλλον του σκακιού, που απαιτείται να συνειδητοποιήσουμε όλοι την ανάγκη της ενιαίας δράσης του σκακιστικού κόσμου για το ξεπέρασμα της κρίσης και την ανάπτυξη σε στέραιες βάσεις.\nΣήμερα δεν δικαιούται κανείς την πολυτέλεια της αφ'υψηλού κριτικής, της κακόπιστης αντιπαράθεσης, της προώθησης του ειδικού αιτήματος σε βάρος του γενικού, της από απόσταση παρακολούθησης της κρίσης. Κάτι τέτοιο θα οδηγούσε το σκάκι σε μαρασμό και είναι ευθύνη όλων μας να το εμποδίσουμε. Αυτός είναι και ο σκοπός αυτής της εισήγησης. Να θέσει προτάσεις προς τις Ενώσεις - Τοπικές Επιτροπές-Σωματεία για να ξεκινήσει μία συζήτηση που θα οδηγήσει σε αποφάσεις ικανές να βγάλουν το σκάκι από το αδιέξοδο που φαίνεται να έρχεται. Κατά τη γνώμη μου, άμεσα θέματα που πρέπει να δούμε, είναι:\n1. Ξεκαθάρισμα των ανενεργών σωματείων από τη δύναμη της ΕΣΟ. Αυτό πρέπει να γίνει για να έχουμε μία σαφή εικόνα της σημερινής μας δυναμικότητας. Τα σωματεία της ΕΣΟ πρέπει να έχουν έναν αριθμό τουλάχιστον 20 ή περισσοτέρων ενεργών σκακιστών αν στην ίδια περιοχή υπάρχουν πλέον του ενός σκακιστικά σωματεία.\nΜιά τέτοια απόφαση θα οδηγήσει στη διαγραφή των σωματείων που σήμερα είναι μόνο σφραγίδες, ενώ παράλληλα θα είναι υποχρεωμένοι οι τοπικοί παράγοντες να φροντίζουν να έχουν ένα ικανοποιητικό αριθμό ενεργών σκακιστών.\n2. Να συντονισθούν οι ενέργειές μας προς την κατεύθυνση της τοπικής και νομαρχιακής αυτοδιοίκησης για να αξιοποιήσουμε στο έπακρο όλες τις σημερινές δυνατότητες. Για να γίνει κάτι τέτοιο χρειάζεται καλή επαφή και συνεργασία της ΕΣΟ με τις Ενώσεις και Τοπικές Επιτροπές, πράγμα που μπορεί να γίνει με τον ορισμό κοινών συνεδριάσεων στις οποίες θα γίνεται προγραμματισμός των κινήσεών μας σε κάθε κατεύθυνση.\n3. Να συζητήσουμε το σημερινό τρόπο διεξαγωγής των πρωταθλημάτων όλων των κατηγοριών. Σήμερα τα πρωταθλήματα αυτά κοστίζουν περίπου 26.000.000 δρχ. Τα χρήματα που τα σωματεία παίρνουν για τις μετακινήσεις τους δεν έχουν αλλάξει από το 1992 και δεν καλύπτουν βέβαια το πραγματικό κόστος.\nΠαράλληλα είναι γνωστές οι συνθήκες διεξαγωγής των πρωταθλημάτων Α, Β και Γ εθνικής. Μία λύση είναι να παραμείνουν ως έχουν. Στις σημερινές συνθήκες είναι βέβαιο πως δεν υπάρχουν χρήματα για αύξηση αποζημιώσεων και αμοιβών διαιτητών. Μιά όμως πρόταση, μπορεί να είναι η εξής:\nΟλες οι ομάδες χωρίζονται σε 10 περιοχές και θεωρούνται ομάδες Β εθνικής. Ανάλογα με τον αριθμό των ομάδων, οι αντίστοιχες Ενώσεις κάνουν έναν ή περισσότερους ομίλους και οι αγώνες γίνονται κάθε εβδομάδα. Από κάθε περιοχή βγαίνει ο πρωταθλητής, ο οποίος συμμετέχει στον όμιλο της Α2 από τον οποίο οι δύο πρώτοι ανεβαίνουν στη Α1 εθνική.\nΟι ομάδες που πέφτουν από την Α1 εθνική, την επόμενη χρονιά συμμετέχουν στους ομίλους σαν ομάδες Β εθνικής για να διεκδικήσουν την επάνοδό τους στην Α1. Τα έξοδα που θα καλύπτονται από την ΕΣΟ, θα είναι έξοδα αγώνων μπαράζ, οι όμιλοι της Α1 και Α2 καθώς και όποιος όμιλος στον οποίο δεν μπορεί,να γίνονται αγώνες κάθε εβδομάδα, π.χ. Αιγαίο.\nΑυτή είναι μία πρόταση που θα συναντήσει, ίσως, πολλές αντιδράσεις. Ομως, πριν την απορρίψουμε, ας δούμε τί θετικά έχει:\nΟι σύλλογοι θα είναι εκ των πραγμάτων υποχρεωμένοι να έχουν για μεγάλο χρονικό διάστημα την ομάδα τους σε ετοιμότητα, πράγμα που τους αναγκάζει να δουλεύουν για να έχουν και εναλλακτικές λύσεις. Σταματά με τον τρόπο αυτό το φαινόμενο μιά ομάδα να παραμένει σε μιά κατηγορία χωρίς να φροντίζει το θέμα της υποδομής του συλλόγου, μιά και το μόνο που πρέπει να κάνει σήμερα, είναι να μαζέψει 10 σκακιστές γιά μία εβδομάδα το χρόνο. Παράλληλα, ένας σύλλογος που δουλεύει σωστά, έχει το κίνητρο αφού μπορεί να διεκδικήσει άμεσα την άνοδό του στην Α1 εθνική κατηγορία.\nΟι ομάδες της Α εθνικής υποχρεώνονται να δουλεύουν σε βάθος διότι ένας υποβιβασμός θα τους αναγκάσει την επόμενη χρονιά να αγωνίζονται κάθε εβδομάδα, πράγμα που θα είναι δύσκολο να το κάνουν με την 10άδα που σήμερα παρουσιάζουν και θα πρέπει να έχουν εναλλακτικές λύσεις. Ενας τέτοιος τρόπος διεξαγωγής θα αναδείξει σταδιακά στην Α1 ομάδες που δουλεύουν σε βάθος και με συνέπεια.\nΕίναι επίσης σίγουρο πως τα πρωταθλήματα Α1 και Α2 θα είναι αναβαθμισμένα ποιοτικά με έντονο συναγωνισμό. Και τέλος,ένας τέτοιος τρό- πος οργάνωσης πρωταθλημάτων, κορστίζει περίπου 17.000.000 δρχ., πράγμα που ση- μαίνει μία οικονομία 9.000.000 δρχ. που θα μπορούσαν να διατεθούν για ανάπτυξη.\n4. Αυτοχρηματοδότηση του ελληνικού σκακιού για αναβάθμιση και ανάπτυξη. Ανέφερα στην αρχή της εισήγησής μου τη σημερινή κατάσταση και τις προοπτικές. Πιστεύω πως πρέπει να πάρουμε θαρραλέες αποφάσεις για να κάνουμε ένα νέο ξεκίνημα σε υγιείς βάσεις. Τί σημαίνει αυτοχρηματοδότηση;\nα.Καθιερώνεται μηνιαία συνδρομή κάθε ενεργού σκακιστή στο ύψος των 1.500 δρχ.\nβ.Τα χρήματα αυτά θα διατίθενται υποχρεωτικά,τα πρώτα τουλάχιστον χρόνια, μόνο για ανάπτυξη.\nΚαι συγκεκριμένα το 70% να διατίθεται για σχολικά πρωταθλήματα, αναβαθμισμένα νεανικά πρωταθλήματα, έκδοση περιοδικού που θα προβάλει το άθλημα και θα διανέμεται στα μέλη μας δωρεάν, θα χρηματοδοτούνται Ενώσεις και Τοπικές Επιτροπές για τους σκοπούς τους και το 30% θα διατίθεται από την ΕΣΟ για τη βελτίωση του αγωνιστικού προγράμματος και την προετοιμασία των εθνικών ομάδων.\nΑγαπητοί Φίλοι, οι προτάσεις που κάνω, ίσως σοκάρουν και προκαλέσουν αντιδράσεις. Αυτή η εισήγηση, όμως, αυτό ακριβώς το σκοπό έχει:\nΝα καταθέσει προτάσεις που μπορούν να μας βγάλουν από το αδιέξοδο και να προκαλέσουν κάθε παράγοντα του αθλήματός μας να πάρει υπεύθυνα θέση.


Για αυθεντικές διακοπές στον Αβλέμονα Κυθήρων επιλέγουμε Castello Studios! - LOVELOVEGREECE\nΓια αυθεντικές διακοπές στον Αβλέμονα Κυθήρων επιλέγουμε Castello Studios!\nΟι διακοπές στα Κύθηρα είναι πάντα μία καλή, μία εναλλακτική επιλογή για όσους αγαπούν το όμορφο και το ποιοτικό. Το αγαπημένο μας χωριό του νησιού είναι ο Αβλέμονας. Θεωρείται μάλιστα από τα πιο γραφικά ψαροχώρια της Μεσογείου. Όταν, λοιπόν, οι διακοπές σου σε βγάλουν στα Κύθηρα και θέλεις να μείνεις σ’ αυτό το παραδοσιακό ψαροχώρι η λύση είναι μία: Castello Studios στον Αβλέμονα.\nΑπλά, λιτά, παραδοσιακά και πανέμορφα τα δωμάτια στο Castello. Άλλωστε τι χρειαζόμαστε οι περισσότεροι για ξεκούραστες, και χαλαρές διακοπές; Μία βεράντα με θέα, ένα καλό βιβλίο και τη θάλασσα μπροστά στα πόδια μας. Την γλυκιά εμπειρία αυτή θα τη ζήσεις στον Αβλέμονα και θα έχεις την ανάγκη να μένεις στα Castello Studios κάθε καλοκαίρι ξανά και ξανά μέχρι να τα χορτάσεις (πράγμα αδύνατο).\nΑυτά τα δωμάτια που σε περιμένουν με ανοιχτές αγκάλες για να σε φιλοξενήσουν αποτελούνται από 4 studios. 4 διαμερίσματα πλήρως εξοπλισμένα, έτοιμα να δεχτούν ζευγάρια, παρέες και οικογένειες. Κάθε διαμέρισμα αποτελεί ένα ανεξάρτητο σπιτάκι με κουζίνα και καθετί απαραίτητο για ξέγνοιαστες διακοπές. Απέχουν 2 λεπτά από τον γραφικότατο και εντυπωσιακό κόλπο του Αβλέμονα, αυτή τη μικρή φυσική πισίνα άξια θαυμασμού σε όλη τη Μεσόγειο. Το μπάνιο στον κολπίσκο θα το απολαμβάνεις κάθε μέρα όλο και περισσότερο…\nΑν είναι κάτι το οποίο μας εντυπωσίασε στα Castello Studios είναι η απλότητα της διακόσμησης και των χρωμάτων μέσα και έξω. Κυριαρχεί το λευκό και τα μπλε παράθυρα. Η αυλές των διαμερισμάτων αποπνέουν νοσταλγία και θυμίζουν την ομορφιά της αυλής νησιώτικου χωριού. Εμπνέουν για να χαλαρώσεις με ένα καλό βιβλίο σε μια καρέκλα σκηνοθέτη (σίγουρα οι πιο άνετες καρέκλες) ή να ζήσεις χαρούμενες στιγμές με τα άτομα που έχεις επιλέξει να περάσεις τις διακοπές σου.


Ως σημαντικό επίτευγμα της επιστημονικής έρευνας χαρακτηρίζεται από το βρετανικό Τύπο η επιστημονική ανακάλυψη σύμφωνα με την οποία η εσφαλμένη δράση, ή η απουσία, ενός γονιδίου ενοχοποιείται για τουλάχιστον 50% των περιπτώσεων του καρκίνου του μαστού. Το συγκεκριμένο γονίδιο διαδραματίζει εξίσου σημαντικό ρόλο και σε άλλες μορφές καρκίνου, του προστάτη, των ωοθηκών, του παχέος εντέρου και της ουροδόχου κύστης.\nΣύμφωνα με την έρευνα επιστημόνων του Πανεπιστημίου του Κέμπριτζ, κάθε άνθρωπος γεννιέται με το ανέπαφο γονίδιο NRGI, το οποίο όμως με την πάροδο του χρόνου είναι πιθανόν να γίνει ελαττωματικό, αφήνοντας έτσι τον δρόμο ελεύθερο στα καρκινικά κύτταρα.\nΤα καρκινικά κύτταρα δεν εμφανίζονται πάνω στο χρωμόσωμα 8, καθώς το γονίδιο NRGI ανακόπτει την εξάπλωσή τους. Αν όμως το γονίδιο είναι ελαττωματικό ή απόν, τότε οι καρκινικοί όγκοι μπορούν να αναπτυχθούν σε αυτό το χρωμόσωμα.\n«Πιστεύω ότι η ανακάλυψη του NRGI ίσως είναι η πιο σημαντική ανακάλυψη των τελευταίων 20 χρόνων όσον αφορά ένα γονίδιο που καταστέλλει τον καρκίνο, διότι μας δίνει ιδιαίτερα σημαντικές πληροφορίες για ένα νέο μηχανισμό που προκαλεί τον καρκίνο του μαστού», δήλωσε ο δρ. Πολ Εντουαρντς, επικεφαλής της ερευνητικής ομάδας στην οποία οφείλεται η ανακάλυψη.\nΗ ανακάλυψη αυτή εκτιμάται ότι θα μπορέσει να ανοίξει το δρόμο σε μία νέα στρατηγική για τη βελτίωση των μεθόδων διάγνωσης και θεραπείας του καρκίνου.\ndr.thess 06/10/2009 19:20:41


Ναντίν Αρσαλιάν: Η αρμενικής καταγωγής σύζυγος του Μενέντεζ - Ο γερουσιαστής της έκανε πρόταση γάμου στο Ταζ Μαχάλ\nΡόμπερτ Μενέντεζ Ναντίν Αρσαλιάν\n«Ήταν πολύ έξυπνος και είχε μεγάλη αίσθηση του χιούμορ», είχε πει αναφορικά με τη γνωριμία της με τον Αμερικανό γερουσιαστή - Ηταν «όμορφη και λαμπερή και είχε τόσο μεγάλη προσωπικότητα», είχε πει για τη δεύτερη σύζυγό του ο Ρόμπερτ Μενέντεζ - Βρέθηκε ακόμα και στο στόχαστρο της Τουρκίας λόγω της αρμένικης καταγωγής της\nΗ Ναντίν Αρσαλιάν εντυπωσίασε με την εμφάνισή της καθώς φορούσε ένα λευκό σύνολο, αποτελούμενο από παντελόνα και πουκάμισο, συνδυασμένο με μπεζ πέδιλα και μια κεραμιδί τσάντα.\nΜάλιστα κάποια στιγμή πήρε τη γραβάτα που δώρισε ο Κώστας Μπακογιάννης στον σύζυγό της και θέλησε να δει εάν ταιριάζει με το κουστούμι που φορούσε.\nΣημειώνεται πως η 54χρονη στα τέλη Ιουνίου είχε δεχθεί μία απαράδεκτη επίθεση από τον πρόεδρο της Επιτροπής Εξωτερικών Υποθέσεων του Τουρκικού Κοινοβουλίου, Akif ÇaÇatay Kılıç. Πιο συγκεκριμένα επειδή ο Ρόμπερτ Μενέντεζ αρνήθηκε να απαντήσει στο αίτημά του για συνάντηση ο Τούρκος πολιτικός ισχυρίστηκε ότι αυτό συνέβη επειδή η Ναντίν Αρσαλιάν έχει καταγωγή από την Αρμενία και ότι δεν ήθελε να ακούσει την…αλήθεια για τη γενοκτονία των Αρμενίων.\n«Γνωρίζουμε ότι η σύζυγός του είναι μέλος της αρμενικής διασποράς. Δεν είναι σωστό να κάνουμε κινήσεις στην πολιτική με βάση λαϊκιστικά και οικογενειακά κίνητρα που θα μπορούσαν να βλάψουν τις σχέσεις με μια χώρα, ένα κοινοβούλιο και ένα έθνος», δήλωσε τότε χαρακτηριστικά ο Kılıç.\nΗ γνωριμία του ζευγαριού και η πρόταση γάμου στο Ταζ Μαχάλ\nΗ Ναντίν Αρσαλιάν γεννήθηκε στον Λίβανο και είναι η δεύτερη σύζυγος του Αμερικανού φιλέλληνα γερουσιαστή. H πρώτη τους γνωριμία έγινε πριν από μία δεκαετία στο IHOP στο Γιούνιον Σίτι.\n«Μας σύστησε ο ιδιοκτήτης του IHOP. Δεν ήξερα ότι είναι γερουσιαστής. Ήταν πολύ έξυπνος και είχε μεγάλη αίσθηση του χιούμορ», είχει πει χαρακτηριστικά, αναφερόμενη στη γνωριμία τους όπως τονίζουν οι New York Times. Από την πλευρά του ο Αμερικανός γερουσιαστής είπε ότι ήταν «όμορφη και λαμπερή και είχε τόσο μεγάλη προσωπικότητα. Υπήρχε ακριβώς αυτή η αύρα πάνω της».\nΜετά από χρόνια συναντήθηκαν ξανά και άρχισαν να βγαίνουν μαζί. «Ο Μπομπ μου είπε ότι θα ξέρω πότε θα μου κάνει πρόταση γάμου λόγω ενός συγκεκριμένου τραγουδιού που θα τραγουδήσει όταν έρθει η ώρα», είχε πει η 54χρονη επιχειρηματίας, σύμφωνα με τους New York Times. «Ο Μπομπ τραγουδάει συνεχώς. Τραγουδάει κάθε πρωί, κάθε βράδυ ενώ καπνίζει το πούρο του μετά το δείπνο», υποστήριξε ακόμη.\nΣύντομα ταξίδεψαν μαζί στον κόσμο, επισκέφθηκαν τελικά τέσσερις ηπείρους σε πέντε μήνες. Έτσι λοιπόν κατά τη διάρκεια ενός ταξιδιού τους στις 3 Οκτωβρίου 2019, στο Ταζ Μαχάλ στην Ινδία η Ναντίν Αρσαλιάν κάθισε στο παγκάκι που είναι αφιερωμένο στην πριγκίπισσα Νταϊάνα και ξαφνικά άκουσε από πίσω της τον Μπομπ Μενέντεζ να της τραγουδάει το «Never Enough» από την ταινία «The Greatest Showman». Τότε εκείνη ξέσπασε σε κλάματα.\n«Θα με παντρευτείς», την ρώτησε ο γερουσιαστής. Η Ναντίν Αρσαλιάν με δάκρυα στα μάτια του απάντησε καταφατικά και τότε ο Ρόμπερτ Μενέντεζ έβγαλε ένα δαχτυλίδι και της είπε πως «εάν συνεχίσεις να κλαις δεν θα μπορέσω να στο φορέσω». Αμέσως μετά τη φίλησε ενώ οι άνθρωποι που παρακολούθησαν τη συγκεκριμένη σκηνή ξέσπασαν σε χειροκροτήματα. Εν τέλει οι δυο τους παντρεύτηκαν στις 3 Οκτωβρίου 2020. Να σημειωθεί ότι οι New York Times συμπεριέλαβαν τη συγκεκριμένη πρόταση γάμου στις «αγαπημένες» τους ιστορίες.


Τα κορυφαία μυστικά ομορφιάς της Blake Lively | Γόβα Στιλέτο\nΑρχική Beauty Τα κορυφαία μυστικά ομορφιάς της Blake Lively\nΤα κορυφαία μυστικά ομορφιάς της Blake Lively\nΤετάρτη 20 Μαΐου 2020, 17:04\nΗ Blake Lively διαθέτει ένα αψεγάδιαστο δέρμα και μία λάμψη, η οποία μας εντυπωσιάζει κάθε φορά που την βλέπουμε. Κατά καιρούς όμως, δεν διστάζει να μοιραστεί τα κορυφαία μυστικά ομορφιάς της, που εάν τα υιοθετήσετε κι εσείς θα αποκτήσετε εκτυφλωτική όψη, που θα μαγέψει τους πάντες στο πέρασμά σας.\nΗ ίδια, όπως έχει παραδεχθεί σε πολλές συνεντεύξεις της, τον χειμώνα εστιάζει στην ενυδάτωση του προσώπου της, ενώ το καλοκαίρι προτιμά τις ενυδατικές κρέμες με ελαφριά σύνθεση που προσφέρουν λάμψη στην επιδερμίδα της. Επίσης, δεν παραμελεί ποτέ την προστασία του δέρματός της από τις ακτίνες του ήλιου, εφαρμόζοντας αντηλιακό ανεξαρτήτως εποχής και ανανεώνοντάς το κάθε 2 ώρες, όπως άλλωστε είναι και το σωστό.\nΗ ποιότητα των μαλλιών της αλλάζει ανάλογα με το που βρίσκεται. Για παράδειγμα, εάν υπάρχει πολλή υγρασία σε μια περιοχή, τότε τα μαλλιά της φριζάρουν αμέσως. Χρειάζεται, λοιπόν, κάτι για να τα τιθασεύσει, οπότε χρησιμοποιεί κάποιο hair oil. Ωστόσο, έχει ανάγκη και από όγκο, οπότε πάντα φροντίζει να έχει αφρό μαλλιών στο σπίτι της. Για τις μέρες που βιάζεται να φύγει από το σπίτι πιάνει τα μαλλιά της σε ένα ballerina bun, δηλαδή κότσο της μπαλαρίνας.\nΜερικές φορές μάλιστα χρησιμοποιεί το λάδι καρύδας στις άκρες των μαλλιών της πριν βάλει το σαμπουάν. Φυσικά, ακόμη ένα μυστικό της είναι το ότι φροντίζει πάντα να κόβει τα μαλλιά της τακτικά, σχεδόν κάθε μήνα, ώστε να δυναμώσουν πιο εύκολα και να διατηρήσουν την υγιή τους όψη.


Ήττα και στη Δανία για τον ΠΑΟ & η ολοκλήρωση των ομίλων του Champions League | ANTISPORTS | antinews.gr\nΉττα και στη Δανία για τον ΠΑΟ & η ολοκλήρωση των ομίλων του Champions League\nΔεν έσωσε ούτε τις εντυπώσεις ο ΠΑΟ καθώς έχασε και στο τελευταίο παιχνίδι των ομίλων 3-1 από την Κοπεγχάγη, πραγματοποιώντας έτσι τη χειρότερη πορεία του στο Champions League. Με αποτέλεσμα 0-2-4 νίκες-ισοπαλίες ήττες και συντελεστή τερμάτων 2-13, οι πράσινοι οφείλουν να προβληματισθούν σε κάθε επίπεδο. Ο χαμηλός ανταγωνισμός στο ελληνικό πρωτάθλημα» «μασκαρεύει» τις αδυναμίες, στην Ευρώπη όμως τα πράγματα είναι εντελώς διαφορετικά. Στη Δανία λοιπόν, για μία ακόμη φορά φέτος ο ΠΑΟ ήταν λίγος. Δεν αποκλείεται ακόμη και στο σημερινό ΔΣ να παρθούν άμεσες αποφάσεις για ξεκαθάρισμα του ρόστερ. Το κέντρο του ΠΑΟ πάει πιο αργά κι από τον Επιτάφιο, ενώ ορισμένοι παίκτες του δεν κάνουν ούτε για το οικογενειακό δίτερμα.\nΚατά τα λοιπά στη χθεσινό μέρος της αγωνιστικής, Μάντσεστερ Γιουνάιτεντ, Μπαρτσελόνα και Τότεναμ εξασφάλισαν την πρωτιά στους ομίλους τους και μια θεωρητικά καλύτερη κλήρωση στους «16» του θεσμού.\nΣτο σημερινό πρόγραμμα λίγες είναι οι εκκρεμότητες. Οι αδιάφορες Ρεάλ και Μίλαν υποδέχονται Οσέρ και Άγιαξ αντίστοιχα, που παλεύουν για την τρίτη θέση. Η Οσέρ χρειάζεται καλύτερο αποτέλεσμα από τον Άγιαξ, καθώς είναι ένα πόντο πίσω. Πολλά θα εξαρτηθούν από τον τρόπο που θα αντιμετωπίσουν οι «αδιάφοροι» τα ματς.\nΣτον 8ο όμιλο η Άρσεναλ, μετά τις ήττες που υπέστη στις προηγούμενες αγωνιστικές, θέλει τη νίκη για να περάσει στους 16 κόντρα στην αδύναμη Παρτιζάν ενώ στη Σαχτάρ αρκεί έστω ένας βαθμός επί της Μπράγκα για να τερματίσει πρώτη στον όμιλο, αφήνοντας δεύτερη την Άρσεναλ.\nΣτο Μόναχο, η σίγουρα πρώτη Μπάγερν υποδέχεται την Βασιλεία που για να περάσει στην επόμενη φάση χρειάζεται νίκη και ταυτόχρονα ήττα της Ρόμα στη Ρουμανία από την Κλουζ. Τραβηγμένο σενάριο, καθώς και η Κλουζ είναι αδιάφορη, όντας σίγουρα τέταρτη στον όμιλο.\nΤέλος στον 6ο όμιλο τα ματς θα μοιάζουν με φιλικά, καθώς όλα έχουν τακτοποιηθεί. Μαρσέιγ-Τσέλσι και Ζίλινα-Σπαρτάκ Μόσχας θα αναμετρηθούν για το γόητρο και τις εντυπώσεις. Τσέλσι και Μαρσέιγ θα συνεχίσουν στους «16» ενώ η Σπαρτάκ στο Europa League.\nΣτο στοίχημα χθες μας βγήκε το Χ στο Μαν. Γιουνάιτεντ-Βαλένθια αν και η Μπενφίκα δεν τα κατάφερε και διεσώθη από τη Λυόν. Σήμερα στη λογική του πονταρίσματος στις ομάδες με κίνητρο θα επιλέξουμε νίκες εκτός έδρας για Άγιαξ και Ρόμα\nΜίλαν-Άγιαξ 2 απόδοση 3.75\nΚλουζ-Ρόμα 2 απόδοση 1.65


Το άγχος των Πανελλαδικών εξετάσεων και πόσο επηρεάζει την απόδοση των μαθητών | Newspepper\nΑρκετά συχνά δέχομαι ερωτήσεις από γονείς και παιδιά πώς να καταπολεμήσουν το άγχος των εξετάσεων και δη των Πανελλαδικών.\nΓράφει ο Λάμπρος Λάσδας, Σχολικός Ψυχολόγος – Συστημικός Ψυχοθεραπευτής – lamproslasdas@gmail.com\nΜέχρι πρόσφατα επικρατούσε η άποψη ότι το άγχος δυσχεραίνει τις προσπάθειες των υποψηφίων και έχει επιπτώσεις στην απόδοση τους. Τα τελευταία χρόνια αρκετές έρευνες έχουν αλλάξει την αρχική τοποθέτηση, καθώς αναφέρουν ότι το άγχος μας κρατάει σε εγρήγορση προκειμένου να ανταπεξέλθουμε σε μία κατάσταση (είτε κινδύνου είτε είναι κάποιος στόχος), οπότε και τα λάθη περιορίζονται, μας ωθεί να γίνουμε πιο δημιουργικοί, ενώ είμαστε πιο ανθεκτικοί σε ασθένειες (αυτοί που δουλεύουν πολύ δεν αρρωσταίνουν εύκολα) και λειτουργεί καλύτερα η μνήμη.\nΤο άγχος μας οπλίζει με μαχητικότητα, καθώς αυτός που αγχώνεται αναπτύσσει\nστρατηγικές για να αποφύγει την εσωτερική ένταση που αισθάνεται. Ο αγχωμένος\nμαθητής ενεργεί, αναζητά τρόπους π.χ οργανώνει καλύτερα τη μελέτη του, διαχειρίζεται πιο ορθά το χρόνο του, εκφράζει την όποια του ανησυχία προκειμένου να λάβει γνώση και βοήθεια από το περιβάλλον του, η ακόμα και διαλέγεται με τον εαυτό του πώς θα ξεπεράσει αυτό που αισθάνεται.\nΒέβαια στο σημείο αυτό θα πρέπει να διαφοροποιήσουμε το άγχος από την αγωνία. Και στην αγωνία υπάρχει η αίσθηση μιας εσωτερικής έντασης, η οποία όμως δεν “σπρώχνει” σε αποφάσεις, αλλά ακινητοποιεί και παραλύει. Έτσι ο μαθητής που αγωνιά δεν κινείται για να λύσει τη δυσκολία (π.χ θα μπορούσε να διαβάσει παραπάνω ή να κάνει κάτι άλλο κ.α), μένει στάσιμος, “αφήνεται” να αισθάνεται άσχημα. Σε κάποιες περιπτώσεις στην προσπάθεια να κρύψει τι πραγματικά τον προβληματίζει ακόμα και από τον εαυτό του, ασχολείται με άλλα θέματα. Είναι συχνό φαινόμενο λίγο πριν τις Πανελλαδικές να αναζητάει κάποιος βοήθεια π.χ για φοβίες που αισθάνεται ή να τον απασχολεί κάτι άλλο πιο επουσιώδες, αλλά από κάτω να κρύβονται οι πραγματικές του ανησυχίες όπως ποια επίδοση θα έχει, ο φόβος της αποτυχίας, το ενδεχόμενο ότι μπορεί να αλλάξει η ζωή του και να μείνει μακριά από την ασφάλεια και τη θαλπωρή του σπιτιού κ.α. Και σε αυτές τις περιπτώσεις ο μαθητής ανακουφίζεται από τη δυσφορία όταν επικεντρωθεί σε αυτό που πραγματικά τον προβληματίζει. Τότε η αγωνία παύει να τον συντροφεύει και δίνει τη θέση στο άγχος για το συγκεκριμένο έργο που έχει να επιτελέσει.\nΜόνο όταν κάποιος έρχεται αντιμέτωπος με τις πραγματικές του ανησυχίες προασπίζεται και έναν πιο αισιόδοξο τρόπο ζωής, μπαίνει να καταπιαστεί δηλαδή με τα προβλήματά του και να τα λύσει. Η επικοινωνία τον βοηθάει να μοιραστεί και ταυτόχρονα να συνειδητοποιήσει ότι όλοι του οι φόβοι είναι κοινοί και απόλυτα φυσιολογικοί μπροστά στην αλλαγή ζωής που ετοιμάζεται να κάνει. Και σιγά σιγά δίνει μορφή στο μέλλον του -παίρνοντας αποφάσεις- και τότε σταματάει να ανησυχεί και ξεκινάει να δίνει κίνηση στον εαυτό του και να πράττει.\nΜάθημα -και ιδιαίτερα εποικοδομητικό θα έλεγα- σε αυτή τη φάση ζωής είναι και η διαχείριση της αποτυχίας στις εξετάσεις. Η ευθύνη του υποψηφίου είναι να προετοιμαστεί όσο μπορεί καλύτερα, από την άλλη όμως υπάρχουν και αστάθμητοι παράγοντες, όπως επίσης δε πρέπει να παραγνωρίζει κανένας το γεγονός ότι κάποια παιδιά δεν μπορούν να αποδώσουν σε αυτό το σύστημα. Πέρα από μαθητές με αξιοθαύμαστη εμπιστοσύνη στις ικανότητές τους, κανένας δε μπορεί να προεξοφλήσει σίγουρη επιτυχία.\nΟπότε όταν κάποιος δεν τα καταφέρει έχει να αποφασίσει τον τρόπο με τον οποίο θα διαχειριστεί την κατάσταση.\n-Θα ξαναπροσπαθήσει -μέσω των Πανελλαδικών- εμπλουτισμένος από τη σοφία που αποκόμισε από τη διαδικασία; Ίσως βελτιωμένος έχοντας πλέον συνείδηση τι δεν πήγε και τόσο καλά;\n-Θα υλοποιήσει τις αρχικές προσδοκίες καταφεύγοντας σε άλλες λύσεις, από τη στιγμή που οι πανελλαδικές προσφέρουν μία από τις δυνατότητες για να σπουδάσει κάποιος το επάγγελμα που επιθυμεί (π.χ σπουδές στο εξωτερικό, άλλες σπουδές κτλ);\n-ή εξ αφορμής αυτής της αποτυχίας θα επαναπρογραμματίσει το πλάνο ζωής του και θα δεσμευτεί πιο συνειδητά με κάτι που πιο ώριμα πλέον έχει επιλέξει;\nΚαι άλλες πολλές επιλογές υπάρχουν, φτάνει κανείς να μην απελπίζεται. Γιατί καμιά είδους αποτυχία δεν μπορεί να έχει επιπτώσεις, ενώ αντιθέτως μπορεί να είναι και ωφέλιμη φτάνει να μαθαίνουμε και να ξαναρίχνουμε τον εαυτό μας στη μάχη χωρίς να χάνουμε το κουράγιο. Όταν κάποιος συνεχίζει να παλεύει με επιμονή για αυτό που θέλει η αποτυχία στις Πανελλαδικές εκμηδενίζεται μπροστά σε αυτά που θα κερδίσει αργότερα. Και τελικά η αποτυχία -όταν δεν εγκαταλείπεις- δεν είναι αποτυχία. Αλλά αποτελεί την απαραίτητη επανεκκίνηση για να εφορμήσει κάποιος ως προς τα σχέδιά του όλο και πιο συνειδητοποιημένος κάθε φορά.\nΗ επιτυχία στις Πανελλαδικές αποτελεί αναμφίβολα κορυφαία στιγμή για τον έφηβο, καθώς συνδέεται και με την τυπική ενηλικίωσή του (πλέον μπορεί να κάνει ότι θέλει), αλλά και με την επερχόμενη αλλαγή στη ζωή του. Διάφορα συναισθήματα τον κατακλύζουν όπως συγκίνηση για την προσπάθεια του, προσμονή για την αφετηρία της νέας δυνατότητας, φόβος μπροστά στο διαφορετικό που τον περιμένει, νοσταλγία για τη παιδικότητα που αφήνει πίσω του κ.α.\nΗ διαχείριση της χαράς όμως αξίζει ιδιαίτερη μνεία: θα είναι απλώς η χαρά που διαρκεί όσο γοητεύει η εισαγωγή στη σχολή που ήθελε; Η θα είναι η χαρά που αναβλύζει πηγαία από το πρόσωπο που βάζει στόχους και τους πετυχαίνει και δεσμεύεται σε ένα είδος εσωτερικής συνέπειας, επιδιώκοντας διαρκώς την αυτοβελτίωση και την εξέλιξη; Σε αυτή τη περίπτωση το άτομο δεν προσδιορίζεται από προσωρινές νίκες ή ήττες, αλλά χαρακτηρίζεται από μια συγκρατημένη αισιοδοξία, διακρίνεται από την έμπνευση σχετικά με το μέλλον του. Ο υποψήφιος που θα περάσει στη σχολή επιθυμίας του έχει να χαρεί, αλλά να μην ξεχνάει ότι μεγαλύτερη σημασία έχει ο απόηχος της επιτυχίας που θα τον δεσμεύσει πιο πολύ στο να ανακαλύπτει λόγους να ενθουσιάζεται διαρκώς με το σχέδιο ζωής που έχει επιλέξει.\nΛίγα λόγια και για τους γονείς που αποτελούν το κυρίως υποστηρικτικό πλαίσιο. Δεν δίνουν εξετάσεις γονείς ούτε οικογένειες. Ο Γονέας ο οποίος χρησιμοποιεί πληθυντικούς (“δίνουμε εξετάσεις”, “τώρα διαβάζουμε” κ.α) είναι συχνά ένας άνθρωπος που δεν υφίσταται ως πρόσωπο με δικά του όνειρα και σχέδια, αλλά προσπαθεί με πρόσχημα τη βοήθεια στο παιδί του, να γεμίσει τη δική του ζωή, όντας στερημένη από ενέργεια και προσωπικούς στόχους. Ο γονέας που είναι πραγματικά βοηθητικός γνωρίζει το ρόλο του, ξέρει ότι εκπαίδευσε όσο καλύτερα μπορούσε και ανάλογα και με τα εφόδια που είχε το νέο μέλος της οικογένειας, δεν τον διακατέχουν ούτε ψευδοαυθεντίες -ότι έπραξε μόνο το σωστό- ούτε ψευδοενοχές -ότι έχει κάνει μόνο λάθη-, μα πάνω απ όλα παρακολουθεί με δέος και από απόσταση το παιδί του να ενηλικιώνεται μέσα από διαδικασίες και να παλεύει για τη ζωή που έχει το ίδιο επιλέξει. Και ίσως μέσα από αυτή τη προσπάθεια να αντλήσει και ο ίδιος τη δύναμη για να διαλέξει τον εαυτό του από εδώ και πέρα, τώρα που η σύμβαση της ανατροφής των παιδιών τελειώνει, επομένως χρειάζεται και μια υπαρξιακή επανατοποθέτηση των γονέων του ως προς το υπόλοιπο.\nΣυνοψίζοντας, οι Πανελλαδικές εξετάσεις αξιοποιούνται από κάποιους ως ευκαιρία, αποτελούν μία από τις δυνατότητες για να εφαρμόσουν το σχέδιο ζωής τους, σπουδάζοντας αυτό που πραγματικά θέλουν (έρευνες αναφέρουν ότι δύο παράγοντες είναι σημαντικοί για την ευτυχία του ατόμου: το επάγγελμα και η σχέση), ενώ ταυτόχρονα έχουν και αντήχηση σε όλα τα μέλη της οικογένειας. Οι ευκαιρίες όμως δεν εξαντλούνται σε μία δεδομένη χρονική στιγμή, ούτε βρίσκονται σε ένα μοναδικό και σωστό δρόμο. Υπάρχουν διάσπαρτες σε όλη τη ζωή του ανθρώπου και σε όλες τις επιλογές που μπορεί να κάνει, αρκεί να είναι σε εγρήγορση να τις ανακαλύψει, να τις αδράξει και να τις τοποθετήσει ψηλά ως φωτεινούς στόχους που σφυρηλατούν την εξέλιξή του.\nΠροηγούμενο άρθροΠέθανε ο Δάκης\nΕπόμενο άρθροΆνοιξε η πλατφόρμα για διορθώσεις με τις τροποποιητικές δηλώσεις


Υπόθεση «Μαρίας» στη Μυτιλήνη - Ρομά κατηγορούνται για αρπαγή βρέφους\nΔημοσίευση 23 Οκτωβρίου 2013, 16:23 / Ανανεώθηκε 23 Οκτωβρίου 2013, 23:10\nΣήμερα το μεσημέρι, στη Μυτιλήνη, συνελήφθησαν από αστυνομικούς της Υποδιεύθυνσης Ασφαλείας Μυτιλήνης, τρεις έλληνες Ρομά, δύο γυναίκες και ένας άνδρας, ηλικίας 51, 19 και 21 ετών.\nΣυνελήφθησαν σήμερα το μεσημέρι στη Μυτιλήνη από αστυνομικούς της Υποδιεύθυνσης Ασφαλείας, τρεις έλληνες Ρομά, δύο γυναίκες και ένας άνδρας, ηλικίας 51, 19 και 21 ετών, για αρπαγή ανηλίκου και σε βάρος τους σχηματίσθηκε δικογραφία.\nΟι αστυνομικοί πραγματοποίησαν έλεγχο σε καταυλισμό λίγο έξω από τη χώρα του νησιού και εντόπισαν το ζευγάρι των αθίγγανων με ένα βρέφος, ενώ αδυνατούσαν να δικαιολογήσουν την παρουσία του. Το βρέφος βρέθηκε στη κατοχή των αθίγγανων από την Αθήνα, ενώ εξέταση DNA αναμένεται να πραγματοποιηθεί ακόμα και εντός της ημέρας και να «δείξει» τους βιολογικούς γονείς. Πρόκειται για ένα αγοράκι 2,5 μηνών, όχι ανοιχτόχρωμο όπως στην περίπτωση της Μαρίας, αλλά μελαχρινό.\nΌπως υποστήριξαν οι αθίγγανοι στους αστυνομικούς, το μωρό τους το έδωσε μια αθίγγανη στην Αθήνα, έξω από το Λαϊκό Νοσοκομείο, όπου είχε βρεθεί το ζευγάρι για να υποβληθεί σε εξετάσεις. Όπως ισχυρίστηκαν, εκείνοι δεν μπορούν να κάνουν παιδιά και έτσι πήραν το βρέφος και στη συνέχεια πήγαν στη Μυτιλήνη. Όλα αυτά εκτυλίχθηκαν τον Ιούλιο, ενώ αφορμή για τις έρευνες στάθηκε η ειδοποίηση της υπηρεσίας του δήμου του νησιού προς την αστυνομία, ότι «ζευγάρι αθίγγανων επιχειρεί να δηλώσει βρέφος αλλά δεν έχει τα απαραίτητα έγγραφα και μάλλον δεν είναι δικό του».\nΈτσι, οι αστυνομικοί έλαβαν αμέσως δράση και άρχισαν τις έρευνες, ενώ όλα τα σενάρια είναι ανοιχτά και εξετάζονται.\nΗ Αστυνομική Διεύθυνση Λέσβου αναμένεται να προχωρήσει σε όλες τις απαραίτητες κινήσεις για τη διαλεύκανση της υπόθεσης, ενώ έχουν κατασχεθεί στοιχεία που βρέθηκαν στον καταυλισμό και σχετίζονται με την υπόθεση.


Οι Έλληνες του Εξωτερικού (vids) (16 Μαΐου 2016) | Ποδόσφαιρο: Κόσμος | gazzetta.gr\nΔευτέρα, 16 Μαΐου 2016 - 10:30\nΟ Φετφατζίδης έβαζε και μοίραζε γκολ, οι Μήτρογλου, Σάμαρης σήκωσαν την κούπα στην Πορτογαλία, ο Σκαρλατίδης πέτυχε ένα εξαιρετικό γκολ, ενώ ο Ταχτσίδης έδωσε μία ασίστ. Αναλυτικά οι επιδόσεις των «Ελλήνων του Εξωτερικού».\nΚούπα, γκολ και ασίστ, περιλαμβάνει το μενού αυτού του Σαββατοκύριακου για τους Έλληνες του εξωτερικού. Το δίδυμο των Μήτρογλου-Σάμαρη σήκωσε την κούπα του πρωταθλητή στην Πορτογαλία, ο Γιάννης Φετφατζίδης πέτυχε δύο γκολ και μία ασίστ στη νίκη της Αλ Αχλί επί της Αλ Φατέχ, ο Παναγιώτης Ταχτσίδης έδωσε την ασίστ για το γκολ της Τζένοα επί της Αταλάντα, ενώ τέλος ο Σίμων Σκαρλατίδης πέτυχε ένα εξαιρετικό γκολ με απευθείας εκτέλεση φάουλ, στη νίκη της Άουε με 3-0 επί της Μίνστερ.\nΚώστας Μανωλάς (Ρόμα): Βασικός σε όλο το εκτός έδρας παιχνίδι με την Μίλαν, όπου η «τσιαλορόσι» πήραν τη νίκη με 3-1. Στο γκολ που δέχθηκε η ομάδα του χάνει τον Μπάκα, αλλά η φάση έγινε στο 90ο λεπτό της αναμέτρησης όπου τα πάντα είχαν κριθεί.\nΒασίλης Τοροσίδης (Ρόμα): Είδε από τον πάγκο τη νίκη της Ρόμα επί της Μίλαν με 3-1\nΟρέστης Καρνέζης (Ουντινέζε): Βασικός στην εντός έδρας ήττα από την Κάρπι με 2-1, χωρίς να φέρει ευθύνη σε κάποιο από τα γκολ που δέχθηκε η ομάδα του.\nΠαναγιώτης Κονέ (Φιορεντίνα): Είδε από τον πάγκο την εκτός έδρας νίκη με 4-2 επί της Λάτσιο.\nΠαναγιώτης Ταχτσίδης (Tζένοα): Μπήκε στο 52ο λεπτό της εντός έδρας ήττας από την Αταλάντα με 2-1 και έξι λεπτά αργότερα έδωσε την ασίστ για να ισοφαρίσει προσωρινά η ομάδα του.\nΒαγγέλης Μόρας (Βερόνα): Είδε από τον πάγκο την εκτός έδρας ήττα από την Παλέρμο με 3-2.\nΛάζαρος Χριστοδουλόπουλος (Σαμπντόρια): Ήταν εκτός αποστολής για το παιχνίδι με την Γιουβέντους στο Τορίνο, όπου η Σαμπντόρια γνώρισε την ήττα με 5-0.\nΜάριος Οικονόμου (Μπολόνια): Ήταν εκτός αποστολής στο 0-0 με την Βερόνα.\nΣάββας Γκέντζογλου (Μπάρι): Είδε από τον πάγκο την εκτός έδρας νίκη επί της Μπρέσια με 3-2.\nΑντώνης Πετρόπουλος (Μπάρι): Ήταν εκτός αποστολής στη νίκη με 3-2 επί της Μπρέσια.\nΓιώργος Μακρής (Πίζα): Δεν χρησιμοποιήθηκε στην εντός έδρας νίκη με 3-1 επί της Ματσερατέζε.\nΣωκράτης Παπασταθόπουλος (Μπορούσια Ντόρτμουντ): Βασικός στην εντός έδρας ισοπαλία της Ντόρτμουντ (2-2) με την Κολωνία. Στο πρώτο γκολ έχει χάσει τον Μοντέστε, που ισοφάρισε για τους φιλοξενούμενους.\nΚυριάκος Παπαδόπουλος (Μπάγερ Λεβερκούζεν): Λόγω του σοβαρού τραυματισμού του, δεν μπόρεσε να δώσει το παρών στη νίκη με 3-2 επί της Ίγκολσταντ.\nΚώστας Σταφυλίφης (Άουγκσμπουργκ): Είδε από τον πάγκο την εντός έδρας ήττα από το Αμβούργο με 3-1.\nΔημήτρης Διαμαντάκος (Καρλσρούη): Βασικός και στα 90 λεπτά του ισόπαλου εντός έδρας παιχνιδιού με την Αρμίνια Μπίλεφελντ.\nΧάρης Μαυρίας (Φορτούνα Ντίσελντορφ): Ξεκίνησε βασικός στην εκτός έδρας νίκη με 2-0 επί της Μπραουνσβάικ, αλλά αντικαταστάθηκε στο 84ο λεπτό, αμέσως μετά δηλαδή από το γκολ με το οποίο η ομάδα του «κλείδωσε» τη νίκη.\nΒαγγέλης Παυλίδης (Μπόχουμ): Έκανε ντεμπούτο με την πρώτη ομάδα, παίζοντας στα 12 τελευταία λεπτά της εκτός έδρας νίκης με 4-2 επί της Χέιντενχαίμ.\nΆγγελος Αργύρης (Βέρντερ Βρέμης ΙΙ): Δεν ήταν στην αποστολή για τη νίκη με 2-1 επί της Άλεν, εκτός έδρας.\nΣιμων Σκαρλατίδης (Άουε): Βασικός και σκόρερ του δεύτερου γκολ με απευθείας εκτέλεση φάουλ, στη νίκη επί της Μίνστερ με 3-0.\nΑλέξανδρος Καρτάλης (Άαλεν): Ήταν εκτός αποστολής στην εντός έδρας ήττα από την δεύτερη ομάδα της Βέρντερ Βρέμης με 2-1.\nΣπύρος Φουρλάνος (Σόνενχοφ Γκρόσμπαχ): Δεν ήταν στην αποστολή για την ήττα με 2-1 από την Διναμό Δρέσδης, εκτός έδρας.\nΓιάννης Καρσανίδης (Βιρτζμπουργκερ Κίκερς): Ξεκίνησε βασικός στην εκτός έδρας νίκη επί της Μάγκντεμπουργκ με 1-0, αλλά αντικαταστάθηκε στο 65ο λεπτό.\nΝίκος Καράμπελας (Βαγιαδολίδ): Βασικός στην εντός έδρας νίκη επί της Αλμπαθέτε με 1-0.\nΝίκος Βέργος (Έλτσε): Μετά από καιρό ήταν στην αποστολή και τελικά μπήκε στο 76ο λεπτό του ισόπαλου 1-1 εντός έδρας παιχνιδιού με την Χιρόνα.\nΧοσέ Χολέμπας (Γουότφορντ): Ήταν εκτός αποστολής στο ισόπαλο 2-2 εντός έδρας παιχνίδι με την Σάντερλαντ.\nΑνδρέας Σάμαρης (Μπενφίκα): Μπήκε στο 53ο λεπτό της νίκης με 4-1 επί της Μαδέιρα, με την οποία η Μπενφίκα κατέκτησε το πρωτάθλημα.\nΚώστας Μήτρογλου (Μπενφίκα): Ξεκίνησε βασικός, αλλά αντικαταστάθηκε στο 73ο λεπτό της νίκης με 4-1 επί της Μαδέιρα, που έδωσε στην Μπενφίκα το πρωτάθλημα.\nΝίκος Καρέλης (Γκενγκ): Μπήκε στο 46ο λεπτό της ήττας με 2-1 από την Οστάνδη, εκτός έδρας, χωρίς όμως να μπορέσει να βοηθήσει την ομάδα του στο επιθετικό κομμάτι.\nΣτέργος Μαρίνος (Σαρλερουά): Ήταν εκτός αποστολής στη νίκη με 1-0 επί της Κορτράικ.\nΣωτήρης Νίνης (Σαρλερουά): Ξεκίνησε βασικός στη νίκη επί της Κορτράικ με 1-0, αλλά αντικαταστάθηκε στο 72ο λεπτό.\nΘανάσης Παπάζογλου (Κορτράικ): Έπαιξε σε όλο το εκτός έδρας παιχνίδι με την Σαρλερουά, όπου η ομάδα του γνώρισε την ήττα με 1-0.\nΜιχάλης Σηφάκης (Κορτράικ): Βασικός στην ήττα της ομάδας του από την Σαρλερουά με 1-0, εκτός έδρας.\nΧαράλαμπος Λυκογιάννης (Στουρμ Γκρατς): Ήταν εκτός αποστολής στην ήττα με 3-0 από την Αούστρια στην Βιέννη.\nΤάσος Αυλωνίτης (Στουρμ Γκρατς): Βασικός σε όλο το εκτός έδρας παιχνίδι με την Αούστρια, όπου η Στουρμ γνώρισε την ήττα με 3-0.\nΘανάσης Πέτσος (Ραπίντ Βιέννης): Λόγω του τραυματισμού δεν μπόρεσε να δώσει το παρών στην εκτός έδρας νίκη με 3-1 επί της Αντμίρα.\nΓιώργος Σαρρής (Ερσιγιεσπορ): Ήταν εκτός αποστολής για την εντός έδρας νίκη με 3-0 επί της Σαμσουνσπορ.\nΗλίας Ιγνατίδης (Βάσας): Είδε από τον πάγκο την εκτός έδρας νίκη με 2-0 επί της ΜΤΚ.\nΒασίλης Πλιάτσικας (Σλόβαν Μπρατισλάβας): Μπήκε στο 70ο λεπτό του ισόπαλου 1-1 εκτός έδρας παιχνιδιού με την Ζέμπλιν Μιχαλόβτσε.\nΠαναγιώτης Δεληγιαννίδης (Ζέμπλιν Μιχαλόβτσε): Είδε από τον πάγκο το ισόπαλο 1-1 παιχνίδι με την Σλόβαν Μπρατισλάβας.\nΚυριάκος Σαββίδης (Ζέμπλιν): Ήταν εκτός αποστολής για το ισόπαλο 1-1 παιχνίδι με την Σλόβαν Μπρατισλάβας.\nΝίκος Παντίδος (Ντούκλα Μπάνσκα Μπίστριτσα): Βασικός στην εκτός έδρας νίκη με 3-1 επί της Νόβε Μέστο.\nΓιάννης Παπαδόπουλος (Χάποελ Κφαρ): Ξεκίνησε βασικός στην εκτός έδρας ισοπαλία με την Μακάμπι Νετάνια, αλλά έγινε αλλαγή στο 63ο λεπτό.\nΛουκάς Βύντρα (Χάποελ Τελ Αβίβ): Ήταν εκτός αποστολής στο ισόπαλο 0-0 παιχνίδι με την Μακάμπι Πετάχ Τίκβα.\nΓιάννης Φετφατζίδης (Αλ Αχλί): Ήταν ο μεγάλος πρωταγωνιστής της νίκης με 3-2 επί της Αλ Φατέχ, καθώς πέτυχε τα δύο πρώτα γκολ της ομάδας και έδωσε την ασίστ για το τρίτο.\nΑμίρ Κούρντι (Αλ Αχλί): Μπήκε στο 87ο λεπτό της νίκης με 3-2 επί της Αλ Φατέχ.\nΔημήτρης Σιαλμάς (Ακρόπολις): Μπήκε στο 74ο λεπτό του ισόπαλου 1-1 εντός έδρας παιχνιδιού με την Βαστέρας.\nΠαύλος Μητρόπουλος (Ακρόπολις): Βασικός στο ισόπαλο 1-1 με την Βαστέρας.\nΚώστας Σταυροθανασόπουλος (Ακρόπολις): Ξεκίνησε βασικός στο εντός έδρας 1-1 με την Βαστέρας, αλλά αντικαταστάθηκε στο 74ο λεπτό.\nΓιώργος Σαμαράς (Ράγιο Οκλαχόμα): Είδε από τον πάγκο το ισόπαλο 1-1 εκτός έδρας παιχνίδι με την Τάμπα Μπέι Ρόουντις.\nΒασίλης Αποστολόπουλος (Ρότσεστερ Ρίνος): Eίδε από τον πάγκο το ισόπαλο χωρίς γκολ, εκτός έδρας παιχνίδι με την Σάρλοτ Ιντιπέντενς.\nΑλέξανδρος Ταμπάκης (Τσάρλεστον Μπάτερι): Eίδε από τον πάγκο τη νίκη με 2-0 επί της Τορόντο.\n*Η Λουγκάνο των Τάσου και Χρήστου Δώνη και η Σιόν του Γκέκα, παίζουν σήμερα...


Χαλαρώστε με το εικονικό ενυδρείο του Aqua TV, σύντομα στο PS4. (Video) | Busted.gr\nΧαλαρώστε με το εικονικό ενυδρείο του Aqua TV, σύντομα στο PS4. (Video)\nDecember 6th, 2017 Βασίλης Χατζηαντωνίου\nΠροφανώς σε πολλούς από εμάς αρέσει το έντονο gaming, η δυνατή μουσική, οι τρομερές σκηνές, γι’αυτό άλλωστε υπάρχουν οι κονσόλες. Όμως υπάρχουν – βασικά θα έπρεπε να υπάρχουν – και οι στιγμές που απλώς απολαμβάνεις μία ήρεμη εμπειρία, να ξεφύγεις από τους έντονους ρυθμούς, να κάτσεις και να πάρεις μία βαθιά ανάσα.\nΜε αφορμή αυτήν την σκέψη, αξίζει να αναφερθούμε στο Aqua TV — ένας τίτλος που σου επιτρέπει να μετατρέψεις την οθόνη σου σε ένα customisable εικονικό ενυδρείο.\nΤο Aqua TV είναι κάτι πέρα από ένα παιχνίδι. Επιλέγεις μέσα από μία μεγάλη γκάμα από περιβάλλοντα (τροπικοί ύφαλοι, κλασικά ενυδρεία κ.α.) και στην συνέχεια έχεις την επιλογή από διάφορα ψάρια και θαλάσσια πλάσματα.\nΕλπίζουμε η Aqua TV να αξίζει την προσοχή και τον χρόνο σας και να σας βοηθήσει να χαλαρώσετε. Θα είναι διαθέσιμη στο PS4 στις 12 Δεκεμβρίου και τα μέλη του Playstation Plus θα έχουν έκπτωση 30% για περιορισμένο χρόνο.\nΠως σας φαίνετε σαν ιδέα; Ακόμα δε ξέρουμε τίποτα για την τιμή, αλλά μάλλον θα μπει στο καλάθι των αγορών μας.\nNext article Όλο και πιο κοντά το Remaster του Assassin’s Creed Rogue!\nPrevious article DOOM VFR (for PlayStation VR)


Πομπέο: "Πυλώνας σταθερότητας σε Μεσόγειο και Βαλκάνια η Ελλάδα". - Tromaktiko.gr\nΠομπέο: “Πυλώνας σταθερότητας σε Μεσόγειο και Βαλκάνια η Ελλάδα”.\n17 Ιουλίου 2019 21:57\nΠυλώνα σταθερότητας στην Ανατολική Μεσόγειο και τα Βαλκάνια και σημαντικό σύμμαχο στο NATO χαρακτηρίζει την Ελλάδα ο Αμερικανός υπουργός Εξωτερικών, Μάικ Πομπέο, μετά τη συνάντησή του με τον Έλληνα ομόλόγό του, Νίκο Δένδια στις ΗΠΑ.\nΣε ανάρτησή του στο twitter μετά τη συνάντηση με τον Νίκο Δένδια στο Στέιτ Ντιπάρτμεντ, ο Μάικ Πομπέο ανέφερε:\nΟ Νίκος Δένδιας συζήτησε με τον αρχηγό του Στέιτ Ντιπάρτμεντ την εμβάθυνση της στρατηγικής συνεργασίας μεταξύ Αθήνας – Ουάσιγκτον, αλλά και η τουρκική προκλητικότητα ζητώντας από τις ΗΠΑ ξεκάθαρη θέση.\nΟ Έλληνας υπουργός απηύθυνε πρόσκληση στον κ. Πομπέο να επισκεφτεί την Αθήνα το φθινόπωρο, όπου θα πραγματοποιηθεί ο δεύτερος «Στρατηγικός Διάλογος Ελλάδας – ΗΠΑ», ένα ενδεχόμενο που, όπως είπε, η αμερικανική πλευρά το βλέπει πολύ θετικά και είναι αρκετά πιθανό να συμβεί.\n«Είμαι ευτυχής γιατί μια από τις πρώτες συναντήσεις μου σαν υπουργός Εξωτερικών της νέας ελληνικής κυβέρνησης ήταν με τον ΥΠΕΞ των ΗΠΑ, τον Μάικ Πομπέο. Ξέρουμε όλοι ότι η στενή σχέσης Ελλάδας – Ηνωμένων Πολιτειών έχει μια μεγάλη ζωή, αλλά είναι ιδιαίτερα ενδιαφέρον κάθε φορά να εμβαθύνουμε και να επεκτείνουμε αυτή την σχέση.\nΜιλήσαμε για τον Στρατηγικό Διάλογο μεταξύ των δύο χωρών, για την εμβάθυνση του διαλόγου, αλλά και την περίληψη και άλλων θεμάτων στον διάλογο αυτό», σημείωσε ο Έλληνας ΥΠΕΞ.


Όταν η κυρία Χριστίνα Ντούμα μού μίλησε για τη νόσο Batten και τα συμπτώματά της, για τις ανάγκες αυτής της συνέντευξης, τις πρώτες μέρες προσωπικά είχα μια άρνηση να ψάξω στο Ίντερνετ για περισσότερες πληροφορίες. Έτσι όπως μου τα περιέγραψε ήταν από τις χειρότερες ασθένειες που έχω ακούσει με πολύ άσχημο θάνατο για όσους έχουν την ατυχία να γεννηθούν με αυτή.\nΚαθόμουν και έγραφα αυτά τα παραμύθια όταν συζητούσαμε μαζί. Δεν είχαμε σκοπό να τα εκδώσουμε αλλά ένας φίλος μας, διευθυντής σε ένα σχολείο στη Θεσσαλονίκη, μας είπε ότι θα ήταν μία καλή ιδέα έτσι ώστε να μπορέσουμε να βοηθηθούμε οικονομικά.\nΤώρα ποιός είναι ο Θοδωρής.\nΟ Θοδωρής είναι ο δεύτερος γιος μας. Ο μεγαλύτερος είναι ο Βασίλης γεννημένος το 1990 και ο Θοδωρής είναι γεννημένος το 1995.\nΑυτό το 2001, όταν δεν υπήρχε καμία ελπίδα για αυτά τα παιδιά.\nΜας είπε ότι θα πρέπει να απευθυνθούμε στη Γερμανία που είναι το κέντρο για τα παιδιά με τη νόσο Βatten και μας είπε ότι το προσδόκιμο ζωής θα ήταν μέχρι την εφηβεία του. Με πολύ άσχημη εξέλιξη…\nΧρήστος Ντούμας: Να κάνω μία παρέμβαση εδώ. Μας είπαν οι Αμερικανοί από το νοσοκομείο Τζονς Χόπκινς ότι ελάχιστοι γιατροί στον κόσμο γνωρίζουν και το όνομα της νόσου. Αυτό το οποίο μας εξήγησαν είναι και τα 7 δισεκατομμύρια άνθρωποι που είμαστε στον πλανήτη γη έχουμε τρία με τέσσερα γονίδια τα οποία ονομάζονται υπολειπόμενα. Είναι εξαιρετικά σπάνιο να έχουν και οι δύο σύντροφοι το ίδιο υπολειπόμενο γονίδιο το οποίο κάθε 3 με 4 μήνες αλλάζει. Σε εμάς συνέπεσε να είναι το ίδιο. Και μάλιστα ακόμη και αν είναι το ίδιο γονίδιο έχει μία στις τέσσερις πιθανότητες να συλληφθεί το κατεστραμμένο γονίδιο για αυτό και ο μεγάλος μας γιος δεν έχει κανένα πρόβλημα και θα μπορούσε βέβαια να μην έχει και ο Θοδωρής. Όπως θα μπορούσε να έχει και ο μεγάλος γιος τη νόσο.\nΟ πρώτος καιρός ήταν αρκετά δύσκολος, γιατί ο Θοδωρής έπρεπε να προσαρμοστεί στη νέα του ζωή, η οποία ήταν η τυφλότητα. Μας βοήθησε πάρα πολύ μεγάλος μας γιος. Όταν μάθαμε τα αποτελέσματα και ξέραμε ότι θα ήταν ένα φρικτό τέλος για τον Θοδωρή, το οποίο θα έπρεπε να το ζήσουμε και εμείς μαζί του, στο μεγάλο μας γιο αποφασίσαμε και ανακοίνωσα εγώ το αποτέλεσμα και νομίζω ότι ωρίμασε πολύ γρήγορα.\nΧριστίνα Ντούμα: Έχει ξεπεράσει κάθε προσδόκιμο και είναι σε αυτή την καλή κατάσταση και νομίζω ότι δεν υπάρχει άλλη επιλογή. Και για τον εαυτό μου αν το ήξερα ότι θα χαθώ πολύ γρήγορα θα το δοκίμαζα.\nΤο πρώτο παραμύθι που είχα γράψει ήταν για τον Θοδωρή. Πάμε στο σπίτι της Κικής Δημουλά, της δείχνω το παραμύθι, το διαβάζει και την βλέπω να σκοτεινιάζει όσο προχωρά το παραμύθι. Με κοιτάει και μου λέει: «Τι βλακείες είναι αυτές που γράφεις. Γιατί γράφεις για τον Θοδωρή; Έχεις εμπλακεί συναισθηματικά σε αυτό το παραμύθι. Μη γράφεις για το Θοδωρή. Κάτσε και γράψε άλλα».


Αντετοκούνμπο: Είναι τρομακτικό το πόσο καλοί μπορούμε να γίνουμε | daypress.gr\nΠαρασκευή 18 Οκτωβρίου 2019 10:45 Αθλητισμός\n«Σκοράραμε 118 πόντους, με 21 λάθη και 11 τρίποντα... Είναι μια ενδιαφέρουσα ημέρα! Είναι... τρομακτικό το πόσο καλοί μπορούμε να γίνουμε. Το σημαντικό είναι ότι συνεχίσαμε να σουτάρουμε κι εμπιστευόμαστε ο ένας τον άλλον».\nΓια το γεγονός ότι οι Μπακς είναι αήττητοι στην preseason για πρώτη φορά, μετά το 1997, δήλωσε: «Είναι οι συνήθειες που "χτίσαμε" σε αυτά τα πέντε παιχνίδια. Αμυντικά, ήταν ο τρόπος που παίξαμε, βγάλαμε πολύ ενέργεια, καλύπταμε ο ένας τον άλλον. Δεν σημαίνει τίποτα αυτό το 5-0. Όσο προχωρά η σεζόν, θα είναι όλο και πιο δύσκολα. Ελπίζω να "χτίσαμε" καλές συνήθειες μέσα από αυτό το 5-0 και να είμαστε έτσι και στην κανονική διάρκεια».\nΓια το ότι δεν έκανε κάποια καρφώματα σε φάσεις που μπορούμε και αν ήταν θέμα «συντήρησης», είπε: «Όχι, δεν προσπάθησα να κρατήσω ενέργεια. Την τελευταία φορά που κάρφωσα, πόνεσε το γόνατό μου, όταν πάτησα στο έδαφος. Συνήθως, ένα κάρφωμα ξεσηκώνει τον κόσμο και σε μένα δίνει ενέργεια, αλλά θεώρησα πως τώρα δεν ήταν απαραίτητο. Όταν θα αρχίσουν οι αγώνες και σε φάσεις που θα "μετράει", τότε θα τα κάνω».\nΤέλος, επεσήμανε: «Έχουμε καλή χημεία, νιώθω πως όλοι απολαμβάνουν τη στιγμή, είμαστε φίλοι, κάνουμε παρέα, γελάμε, ανεξάρτητα του τι συμβαίνει και αυτό έχει σημασία. Πιστεύω πως ο κόουτς το έφερε αυτό στην ομάδα και πιστεύω πως αυτό αρχίζει και από τους ηγέτες, εμένα, τον Μίντλετον, τον Μπλέντσο, τον Χιλ, τον Λόπεζ (Μπρουκ). Δίνουμε το παράδειγμα στους υπόλοιπους, ερχόμαστε εδώ για να κάνουμε την δουλειά μας, αλλά στο τέλος πρέπει να χαμογελάμε. Όταν νικάς, όλοι χαμογελούν, αλλά όταν χάνεις, όλοι είναι αναστατωμένοι, αλλά όταν φεύγεις από το γήπεδο, πρέπει να χαμογελάς. Σήμερα θα φάμε όλοι μαζί, θα φέρουμε την οικογένειά μας και θα είμαστε όλοι μαζί. Είναι μεγάλη η σεζόν, πρέπει να έχεις ένα χαμόγελο και να είσαι "ένα" με την ομάδα σου. Πρέπει να απολαύσεις το χρόνο σου, γιατί δεν γυρνά πίσω».


«Πρωτεύουσα ξανά!»: Η υπεροψία και η αλαζονεία της δημοτικής αρχής του ΚΚΕ είναι επικίνδυνη για την πόλη | dete\nHome›ΔΥΤΙΚΗ ΕΛΛΑΔΑ›«Πρωτεύουσα ξανά!»: Η υπεροψία και η αλαζονεία της δημοτικής αρχής του ΚΚΕ είναι επικίνδυνη για την πόλη\n«Πρωτεύουσα ξανά!»: Η υπεροψία και η αλαζονεία της δημοτικής αρχής του ΚΚΕ είναι επικίνδυνη για την πόλη\n27 Μαρ, 2019 - 12:23\nΗ ανακοίνωση της παράταξης «Πρωτεύουσα ξανά!»: Η ανάρτηση πανό με κομματικές θέσεις του ΚΚΕ σε δημοτικό κτίριο, δεν είναι το μοναδικό κρούσμα που φανερώνει ιδιοκτησιακή αντίληψη για την πόλη, υπεροψία και αλαζονεία εκ μέρους της Δημοτικής Αρχής.\nΕίχε προηγηθεί η αφισοκόλληση σε όλα τα Δημοτικά κτίρια, αφισών για την συγκέντρωση των συνδυασμών του ΚΚΕ στην ΕΑΠ, αλλά και η ανάρτηση ανώνυμων επιθέσεων σε άλλες παρατάξεις, στο επίσημο site του Δήμου Πατρέων.\nΠρόσφατο είναι επίσης το περιστατικό με εκπρόσωπο πολιτιστικού φορέα που «τόλμησε» να υποβάλλει αίτηση για παραχώρηση δημοτικού χώρου με σκοπό τη διοργάνωση εκδήλωσης, για να λάβει την εξοργιστική απάντηση «μας κάνεις αντιπολίτευση και μας ζητάς και χώρο»!\nΕπιπροσθέτως άτομα που πρόσκεινται στη δημοτική αρχή και στο ΚΚΕ, μέσω του διαδικτύου και συγκεκριμένων προφίλ στα social media, λοιδορούν και συκοφαντούν κάθε άλλο υποψήφιο δήμαρχο ή δημοτική παράταξη με σχόλια του τύπου «είστε τσιράκια του ΝΑΤΟ», «θέλετε να ξεπουλήστε τον Δήμο σε συμφέροντα» και άλλα παρόμοια.\nΌλες αυτές οι συμπεριφορές αποπνέουν μια ιδιοκτησιακή αντίληψη για τον Δήμο και παράλληλα ορθώνουν τείχη διαχωρισμού των πολιτών «στους καλούς που είναι με την Δημοτική Αρχή» και στους «κακούς που δεν είναι μαζί της».\nΌποιος δεν υποστηρίζει τη Δημοτική Αρχή και δεν υποτάσσεται ή ανέχεται τα κελεύσματα του ΚΚΕ αντιμετωπίζεται «ως εχθρός της πόλης, ως ανήθικος, ως ύποπτος, ως λαμόγιο, ως εκφραστής συμφερόντων».\nΔηλαδή σε αυτή την πόλη οι μοναδικοί «καθαροί» είναι τα 50 στελέχη του ΚΚΕ που διοικούν τον Δήμο; Άντε και το 25% που τους ψήφισε την πρώτη Κυριακή των εκλογών του 2014;\nΚαι το υπόλοιπο 75% των πολιτών, περίπου 150.000 άνθρωποι είμαστε «ακάθαρτοι» και «αποδιοπομπαίοι»; Και πώς ανέχθηκε η «καθαρή παράταξη του ΚΚΕ» να την ψηφίσουν την δεύτερη Κυριακή το 2014, οι «ακάθαρτοι»; Εκτός κι αν είναι καλοί ως ψηφοφόροι, αλλά απορριπτέοι ως συνομιλητές, ή όταν ζητούν την ικανοποίηση κάποιου δίκαιου αιτήματός τους.\nΠού χωράει τόσο μεγάλη υπεροψία σε ένα τόσο μικρό κόμμα;\nΠού χωράει τόσο μεγάλη αλαζονεία (να θεωρούν μόνον τους εαυτούς τους χρήσιμους, έντιμους και ικανούς);\nΚαι με αυτή την αλαζονεία πώς θα διοικούσαν το Δήμο αν ξαναεκλέγονταν, τώρα που η απλή αναλογική είναι ξεκάθαρο ότι οδηγεί σε ανάγκη συνεργασιών και συναινέσεων;\nΠοιών την ψήφο θα επεδίωκαν να πάρουν για να ψηφίζουν όσα εισηγούνταν; Αυτών που σήμερα καταγγέλλουν ως «ανέντιμους», «υπερασπιστές συμφερόντων», «τσιράκια του ΝΑΤΟ»;\nΚαι πώς οι «καθαροί του ΚΚΕ» θα ανεχτούν να συνεργαστούν με όλους αυτούς τους «ακάθαρτους»;\nΑς αφήσουν την αλαζονεία κα την υπεροψία στην άκρη κι ας ακολουθήσουν αυτό που η Δημοκρατία, αλλά και το συμφέρον της Πάτρας απαιτούν: πολιτικό πολιτισμό, σεβασμό στον αντίπαλο και πρωτίστως σεβασμό στους πολίτες και στην πόλη.\nΛαϊκή Συσπείρωση - "Εκεί που μας χρωστούσαν μας πήραν και το βόδι"\n18 Οκτ, 2019 - 16:19


ΧΩΡΙΣ ΠΡΑΣΙΝΟ ΟΙ ΑΛΛΕΡΓΙΕΣ ΣΤΟ ΚΟΚΚΙΝΟ Κείμενο: Φαίδρα Νικολάου\n03/2/2014 Στον γιατρό\n817 Εμφανίσεις\tΚαμπανάκι για τα παιδιά που μεγαλώνουν στις τσιμεντουπόλεις κρούουν ειδικοί του Πανεπιστημίου του Ελσίνκι. Όπως αναφέρουν με δημοσίευσή τους στην επιθεώρηση Proceedings of the National Academy of Sciences η έλλειψη επαφής με τη φύση «πυροδοτεί» άσθμα και αλλεργίες. Συγκεκριμένα, οι επιστήμονες ανακάλυψαν έπειτα από συλλογή δειγμάτων της μικροβιακής χλωρίδας του δέρματος 118 εφήβων που ζούσαν στην Ανατολική Φινλανδία ότι στα μη αστικά περιβάλλοντα εμφανίζονται σε αφθονία ορισμένα ευεργετικά για τον ανθρώπινο οργανισμό βακτήρια. Όπως προέκυψε από τις αναλύσεις τους, τα παιδιά που ζούσαν κοντά στη φύση παρουσίαζαν μεγαλύτερη ποικιλία βακτηρίων στο δέρμα τους και μικρότερη ευαισθησία στα αλλεργιογόνα.\nΟι επιστήμονες είδαν επίσης ότι μια κατηγορία βακτηρίων (γ-πρωτεοβακτήρια) επιτελεί ειδικό αντιαλλεργικό έργο. Μάλιστα ένα βακτήριο της συγκεκριμένης κατηγορίας, που ονομάζεται Acinetobacter, φάνηκε να συνδέεται στενά με την παραγωγή αντιφλεγμονωδών μορίων ενάντια σε αλλεργιογόνους παράγοντες όπως η γύρη. Τα γ-πρωτεοβακτήρια εμφανίζονται συχνότερα στα δάση ή στις περιοχές όπου υπάρχουν καλλιέργειες παρά στα αστικά περιβάλλοντα. Σύμφωνα με τους ειδικούς, αν και η αστικοποίηση δεν έχει γυρισμό, υπάρχουν «πράσινες» λύσεις ώστε να προστατευθεί ο οργανισμός των παιδιών των πόλεων: εκδρομές στη φύση κατά το δυνατόν, αλλά και πρόβλεψη για χώρους πρασίνου στον σχεδιασμό των πόλεων.\nαλλεργία αστικοποίηση πόλη πράσινο φύση Όμοια άρθρα ΕΞΕΡΕΥΝΩΝΤΑΣ ΚΑΙ ΠΑΡΑΤΗ 19/1/2017


10 Άκρως Επικίνδυνες Συνήθειες που ΟΛΟΙ κάνουμε και Προκαλούν Βλάβες στον Εγκέφαλό μας. Πολλή Προσοχή στην Νο.5! – Kliktv.gr\nHome / Υγεια / 10 Άκρως Επικίνδυνες Συνήθειες που ΟΛΟΙ κάνουμε και Προκαλούν Βλάβες στον Εγκέφαλό μας. Πολλή Προσοχή στην Νο.5!\n15 Οκτωβρίου 2016 1:34 μμ0069Views\nThe post 10 Άκρως Επικίνδυνες Συνήθειες που ΟΛΟΙ κάνουμε και Προκαλούν Βλάβες στον Εγκέφαλό μας. Πολλή Προσοχή στην Νο.5! appeared first on LINE LIFE.


ΚΕΦΑΛΟΧΩΡΙ (ΓΛΟΥΣΤΑ) ΦΙΛΙΑΤΩΝ - ΘΕΣΠΡΩΤΙΑΣ: Μιχάλης Πασιάκος - "Ανθολογία Παραφυσικών Διηγήσεων"\nΜιχάλης Πασιάκος - "Ανθολογία Παραφυσικών Διηγήσεων"\nΟΙ ΞΩΤΙΚΕΣ ΚΑΙ ΤΑ ΦΥΛΛΑ\nΤο χοροστάσι του Αϊ Γιάννη.\nΑν πρόσεξες μερικές φορές, χωρίς να φυσάει αγέρας, σηκώνονται από το σιάδι (κάτω από το ίσιο χώμα) τα πεσμένα φύλλα και χοροπηδούν. Κείνη την ώρα περνούν οι ξωτικές κι όσο μπορείς παραμέρα γρήγορα για να μην τις αμποδίσεις, όχι τίποτε άλλο, αλλά θα πάθεις κακό.\nΈτσι, δεν την έπαθε η μαλέκω μου, η Αγγέλω, την κτύπησαν οι ξωτικές με το αερικό και έμεινε κατάκοιτη και ξερή τόσα χρόνια στο σιάδι…\nΚωνσταντία Ιωαν. Μπουκουβάλα - Κώστα Ιωαννίδη, Η Κωστάνα Θεσπρωτίας, εκδόσεις Αιγαίο, Θεσσαλονίκη 1992 ,σ. 118.\nΔιαβάστε μερικές πολύ εντυπωσιακές ιστορίες από τη Θεσπρωτία για ξωτικά και νεράιδες\nπου συγκέντρωσε ο Μιχάλης Πασιάκος, εδώ... >>>


Διαμονή | Evgatis Hotel\nΑν βρίσκεστε στην όμορφη Λήμνο ή σκοπεύετε να επισκεφθείτε το νησί αυτό, με τις δαντελωτές αμμουδερές παραλίες, μπορείτε επιλέξετε το ξενοδοχείο Evgatis Hotel, εξασφαλίζοντας, έτσι, μια σοφή επιλογή διαμονής. Το Evgatis Hotel απέχει 6χλμ. από τη Μύρινα και το λιμάνι και κατέχει μια προνομιούχα θέση, προικισμένη από τη φύση, καθώς βρίσκεται στην παραλία Εβγάτης, με την πλατιά αμμουδιά και τα καταγάλανα νερά. Το ξενοδοχείο (3 αστέρων) ανήκει στις επιχειρήσεις Κατσαράκη και μπορεί να σας προσφέρει απόλυτη ηρεμία και εκπληκτική, σπιτική φιλοξενία, όπως θα νιώθατε στη ζεστασιά του σπιτιού σας! Στόχος την ιδιοκτητών του, η απόλυτη ικανοποίησή σας, γνωρίζοντας πως η περίοδος των διακοπών έχει ιδιαίτερη και ξεχωριστή σημασία για τον καθένα μας και, αναμφισβήτητα, όλοι μας αξίζουμε να ζήσουμε ονειρεμένες διακοπές, με την πραγματική έννοια του όρου. Το Evgatis Hotel και το προσωπικό του φροντίζουν για την εκπλήρωση αυτού του ονείρου, ενώ η φυσική ομορφιά της Λήμνου, και δη της συγκεκριμένης τοποθεσίας του ξενοδοχείου θα… σας μαγέψει με την αύρα της!\nΤο Evgatis Hotel διαθέτει δυο πισίνες, μία για ενηλίκους και μία για τους μικρούς μας φίλους, ώστε να κολυμπούν ξέγνοιαστα! Μπορείτε μάλιστα να απολαύσετε το πλούσιο πρωινό σας, στο χώρο της πισίνας. Όσον αφορά στις καλοκαιρινές βουτιές σας, εκτός από την πισίνα του ξενοδοχείου, μπορείτε βέβαια να χαρείτε το μπάνιο σας στην πανέμορφη παραλία Εβγάτης, με τα κρυστάλλινα νερά, μια παραλία 4 χλμ., χαρακτηριστικό δείγμα της μοναδικής ακτογραμμής της Λήμνου. Επιπροσθέτως, για τους λάτρεις της θάλασσας, διαθέτουμε χώρο στάθμευσης σκαφών αναψυχής. Το προσωπικό του ξενοδοχείου είναι κοντά σας, 24 ώρες το 24ωρο, πρόθυμο να σας εξυπηρετήσει και να σας διευκολύνει σε ό,τι κι αν προκύψει! Σε όλους τους χώρους μας θα βρείτε δωρεάν Wi-Fi, ενώ με την προσωπική φροντίδα του Αντώνη και της Σοφίας θα νιώσετε… σαν στο σπίτι σας, διαμένοντας στην… καλλονή Λήμνο, τη μυθική πατρίδα του Ήφαιστου και των Καβείρων!\nΤα δωμάτια του Evgatis Hotel είναι πλήρως εξοπλισμένα με κλιματισμό, ψυγείο, τηλέφωνο, τηλεόραση, γραμμή για Internet, χρηματοκιβώτιο, σεσουάρ μαλλιών. Επίσης, υπάρχουν πλυντήρια με κερματοδέκτη για την εξυπηρέτησή σας. Το μπαλκόνι των δωματίων σάς χαρίζει, απλόχερα, μια εξαιρετική θέα στη θάλασσα και τη μαγεία του Αιγαίου. Και μην ξεχνάτε πως μόλις 40 μ. από το δωμάτιό σας βρίσκεται η αμμουδιά της πανέμορφης παραλίας μας! Βουτήξτε στα καταγάλανα νερά, χαλαρώστε στη χρυσή αμμουδιά ή απολαύστε ένα δροσερό, καλοκαιρινό κοκτέιλ. Κι αν πεινάσετε, η παραδοσιακή ταβέρνα του ξενοδοχείου μας προσφέρει πολλές γευστικές τοπικές σπεσιαλιτέ, που ικανοποιούν και τους πιο απαιτητικούς γευσιγνώστες… Ό,τι κι αν επιλέξετε, μην αμελήσετε να δοκιμάσετε το ντόπιο ούζο, αλλά και τα εξαιρετικά κρασιά της Λημνίας γης. Γευματίστε πάνω στο κύμα, στην αγκαλιά της Λήμνου και του Αιγαίου, στην ταβέρνα του Evgatis Hotel. Γευτείτε μερακλίδικους μεζέδες και πολλές γεύσεις της παραδοσιακής ελληνικής κουζίνας, δοκιμάστε την πιο νόστιμη αστακομακαρονάδα του νησιού, αλλά και τα παραδοσιακά φλωμάρια και τις λημνιές χυλοπίτες με κόκκορα! Και, φυσικά, εδώ θα βρείτε τα πιο φρέσκα ψάρια, τηγανητά ή ψητά, αλλά και κακκαβιά, που μοσχοβολά θάλασσα! Σκέφτεστε κάτι καλύτερο για το δικό σας καλοκαίρι;\nΤο Evgatis Hotel σάς περιμένει στο νησί της Λήμνου, για να κάνει τις διακοπές σας μοναδικές, όπως ακριβώς τις έχετε ονειρευτεί…\nΗ διαμονή σας στο όμορφο νησί της Λήμνου, εκτός από την επιλογή του Evgatis Hotel, μπορεί να στεφθεί με επιτυχία, επιλέγοντας και το Αρχοντικό Κατσαράκη, που αποτελείται από 8 ενοικιαζόμενα διαμερίσματα. Σε ένα αρχοντικό του 1924, στην καρδιά της Μύρινας, βρίσκονται τα ενοικιαζόμενα Katsarakis Apartments, που μπορούν να σας προσφέρουν την απόλυτη ηρεμία, άνεση και ξεκούραση. Τα διαμερίσματα έχουν παραδοσιακή επίπλωση, ενώ διαθέτουν κουζίνα, κλιματισμό, τηλεόραση με καλωδιακά κανάλια, τηλέφωνο, στεγνωτήρα μαλλιών, θυρίδα ασφαλείας και ιδιωτικό μπαλκόνι. Τα Katsarakis apartments είναι ιδιαιτέρως ευρύχωρα και φωτεινά. Η κουζίνα τους είναι εξοπλισμένη με όλα τα απαραίτητα μαγειρικά σκεύη, ώστε να ετοιμάσετε το γεύμα που εσείς θέλετε, ενώ παρέχεται δωρεάν Wi-Fi σε όλους τους χώρους του αρχοντικού. Τα μπαλκόνια των διαμερισμάτων έχουν θέα στο κάστρο της Μύρινας, το μεγαλύτερο κάστρο του Αιγαίου.\nΑπολαύστε τη φιλοξενία του αρχοντικού Κατσαράκη, επιλέγοντας ένα από τα 8 διαμερίσματά του, και χαρείτε τις φυσικές ομορφιές του νησιού της Λήμνου. Στην οργανωμένη παραλία της Μύρινας, στα Ρηχά Νερά, απολαύσετε το μπάνιο σας, ενώ αγναντεύοντας το Άγιο Όρος θα δείτε το ωραιότερο ηλιοβασίλεμα του νησιού. Το βράδυ, η περιοχή της Μύρινας προσφέρεται για όμορφους περιπάτους και βόλτες στην αγορά ή μπροστά από τα αρχοντικά του Ρωμέικου, όπου συγκεντρώνονται και όλες οι προτάσεις της καλοκαιρινής διασκέδασης. Περπατήστε στα γραφικά σοκάκια και επισκεφθείτε τα πολλά αξιοθέατα. Συνδυάστε τους ρομαντικούς περιπάτους σας, στη Μύρινα, με την αγορά παραδοσιακών προϊόντων του νησιού.\nΤο Αρχοντικό Κατσαράκη προσφέρεται για ξέγνοιαστες διακοπές, προσφέροντάς σας πλήρως εξοπλισμένα διαμερίσματα, με όλες τις ανέσεις. Ένα αρχοντικό του 1924, που φέρει μνήμες του παρελθόντος, αναπαλαιώθηκε με μεράκι και αγάπη για τη φιλοξενία σας, δημιουργώντας 8 ανεξάρτητα διαμερίσματα, για την καλύτερη δυνατή διαμονή σας στη Λήμνο. Η διεύθυνση και το προσωπικό είναι, πάντα, στη διάθεσή σας, πρόθυμοι να φροντίσουν για κάθε επιθυμία σας. Έχοντας ως βάση την κοσμοπολίτικη Μύρινα, μπορείτε να γνωρίσετε την πανέμορφη Λήμνο και να ζήσετε το πιο όμορφο καλοκαίρι… Η Λήμνος είναι προικισμένη από τη φύση. Εμείς, στο αρχοντικό Κατσαράκη μπορούμε να φροντίσουμε για την προικισμένη φιλοξενία σας! Σας περιμένουμε…\nΤΚ 814 00, Λήμνος\nΤηλ: +30 22540 51700\nΦαξ: +30 22540 51702\nΚιν: +30 6932 474503\nΤηλ: +30 22540 24508\nΦαξ: +30 22540 24573\nΚιν: +30 6937 017908


Εξοπλισμοί καταστημάτων: όλα όσα θα χρειαστείτε για να δραστηριοποιηθείτε στην εστίαση - MySerresMySerres\nΕξοπλισμοί καταστημάτων: όλα όσα θα χρειαστείτε για να δραστηριοποιηθείτε στην εστίαση\nJanuary 16, 2019 - Επιπλα\nΗ εστίαση γνωρίζει πολύ μεγάλη άνθιση στην Ελλάδα και οι επαγγελματικοί χώροι ξεχωρίζουν για το design τους και την υψηλή αισθητική τους. Ακόμα και με μικρό budget, δεν είναι λίγοι οι επιχειρηματίες που αποφασίζουν να επενδύσουν, μόνοι τους ή μαζί με άλλους, σε κάποιο εστιατόριο, καφετέρια ή μπαρ ελπίζοντας ότι θα πετύχουν γρήγορη απόσβεση. Πράγματι, δεν είναι λίγοι οι χώροι που πετυχαίνουν να προσελκύσουν το κοινό και να έχουν κέρδος ακόμα και από τον πρώτο καιρό λειτουργίας τους. Αν σκέφτεστε κι εσείς να δραστηριοποιηθείτε στην εστίαση, διαβάστε παρακάτω ποιοι είναι οι απαραίτητοι εξοπλισμοί καταστημάτων ανάλογα με το είδος της επιχείρησης που θέλετε να ανοίξετε, για να έχετε μια πρώτη ιδέα.\nΣτο εστιατόριο χρειάζεστε εξοπλισμό τόσο για την παρασκευή των φαγητών όσο και για την διατήρησή τους. Ανάλογα φυσικά και με το τι θα ζητήσει ο σεφ υπολογίστε ότι θα χρειαστείτε μίξερ, πολτοποιητές, εστίες και συσκευές ψησίματος, βραστήρες, φούρνους, φριτέζες και κουζίνες καθώς και θερμαινόμενες βιτρίνες, μπαιν μαρί, επαγγελματικά ψυγεία και καταψύκτες. Από εκεί και πέρα, ο υπόλοιπος εξοπλισμός εξαρτάται από το είδος της κουζίνας που θα ετοιμάζεται στο εστιατόριο καθώς και με το γενικότερο στυλ διακόσμησης που θα επιλέξετε.\nΑν σκέφτεστε να ανοίξετε ζαχαροπλαστείο, χρειάζεστε εξοπλισμό για την παρουσίαση των γλυκών, δηλαδή ψυχόμενες βιτρίνες. Φυσικά, απαραίτητος είναι και ο εξοπλισμός για την παρασκευή των γλυκών, όπως μηχανές για σαντιγί, παγωτομηχανές, μίξερ ζαχαροπλαστικής και ταχυζυμωτήρια. Κάποια από αυτά θα τα χρειαστείτε και αν ανοίξετε καφετέρια που προσφέρει χειροποίητα γλυκά.\nΜια πετυχημένη επένδυση που γνωρίζει άνθιση στις μέρες μας είναι τα mini market ή τα αναψυκτήρια που λειτουργούν με διευρυμένο ωράριο σε σχέση με το super market και προσφέρουν τα βασικά προϊόντα αλλά και καφέ στο χέρι. Οι εξοπλισμοί καταστημάτων σαν και αυτά περιλαμβάνουν θερμαινόμενες και ψυχόμενες βιτρίνες, μηχανές για καφέ, παγωτομηχανές καθώς και μηχανήματα χυμών, ενώ όλα τα υπόλοιπα προϊόντα μπαίνουν σε ειδικά διαμορφωμένα ράφια.\nΟι καφετέριες είναι μια συχνή επένδυση, όμως ο εξοπλισμός τους μπορεί να ξεφύγει σε ποσότητα και τιμή ειδών αν κανείς θέλει να συνδυάσει πολλά πράγματα. Σίγουρα, για οποιαδήποτε καφετέρια και αν ανοίξετε θα χρειαστείτε καλή μηχανή καφέ, όμως αν θέλετε να σερβίρετε και snacks θα χρειαστείτε ψυγεία, φούρνους και γενικά τις περισσότερες συσκευές που θα χρειαζόταν ένα εστιατόριο. Αν θελήσετε να προσφέρετε στους πελάτες και χειροποίητα γλυκά, τότε απαιτείται και ο εξοπλισμός των ζαχαροπλαστείων.\nΟι εξοπλισμοί των ξενοδοχείων είναι οι πιο ακριβοί, επειδή συνδυάζουν τους εξοπλισμούς πολλών άλλων καταστημάτων. Έτσι, εκτός από τα έπιπλα των δωματίων, του lobby και της ρεσεψιόν, απαιτούνται και οι βασικότερες συσκευές των εστιατορίων για το σερβίρισμα του πρωινού καθώς και συσκευές για τη διατήρηση ζεστών των φαγητών.\nΓια περισσότερες επιλογές επίπλων, όσον αφορά τον επαγγελματικό εξοπλισμό του καταστημάτός σας, επιλέξτε Kmstoredesign


Εκλογές Τουρκία: Δημοσκόπηση δείχνει… θρίλερ για Ερντογάν και Βουλή - Ειδήσεις\nNewsit / Κόσμος / Εκλογές Τουρκία: Δημοσκόπηση δείχνει… θρίλερ για Ερντογάν και Βουλή\nΕκλογές Τουρκία: Δημοσκόπηση δείχνει… θρίλερ για Ερντογάν και Βουλή\nΔημοσιεύθηκε: 10.06.2018 | 15:31\nΔυο εβδομάδες απομένουν πλέον για να στηθούν οι κάλπες στην Τουρκία. Οι εκλογές είναι προγραμματισμένες για τις 24 Ιουνίου και όσο περνούν οι μέρες το πολιτικό θερμόμετρο ανάμεσα στον Ερντογάν και τους αντιπάλους του, ανεβαίνει. Νέα δημοσκόπηση δείχνει πως το βράδυ των εκλογών η χώρα θα ζήσει το απόλυτο… θρίλερ!\nΗ νέα δημοσκόπηση για τις εκλογές στην Τουρκία έρχεται από την εταιρία SONAR. Είναι η εταιρία που είχε προβλέψει τη νίκη του Ερντογάν και στις προηγούμενες προεδρικές εκλογές.\nΣύμφωνα λοιπόν με τη δημοσκόπηση αυτή, ο Ερντογάν μπορεί να εκλεγεί με 53,7% στον δεύτερο γύρο των εκλογών. Όμως βάζει… “φωτιά”στην βραδιά της 24ης Ιουνίου δίνοντας στην συμμαχία του Κόμματος Δικαιοσύνης και Ανάπτυξης (σ.σ. του Ερντογάν), του Εθνικιστικού Κινήματος του Μπαχτσελί και του ακροδεξιού κόμματος Μεγάλης Ενότητας, 48,3% για τις προεδρικές εκλογές. Το περιθώριο στατιστικoύ λάθους είναι από 0.99% έως και 1,81%.\nΑνοιχτός ο δεύτερος γύρος με Ερντογάν – Ιντζέ\nΗ έρευνα προβλέπει μια βραδιά θρίλερ για το προεδρικό αξίωμα. Γιατί αφήνει μεν ανοιχτό το ενδεχόμενο να εκλεγεί ο Ερντογάν από την πρώτη Κυριακή, έστω και με ποσοστό οριακά πάνω από το 50%. Αλλά δεν αποκλείει υπάρξει δεύτερος γύρος, αυτή τη φορά ανάμεσα στον Ερντογάν και τον Μουχαρρέμ Ιντζέ που εξακολουθεί να έχει ανοδικές τάσεις.\nΗ δημοσκόπηση έγινε σε 26 πόλεις με 3.000 συνεντεύξεις.\nΟ υποψήφιος του Ρεπουμπλικανικού Λαϊκού Κόμματος Μουχαρρέμ Ιντζέ φτάνει στο (εντυπωσιακό για την πορεία του κόμματος του τις τελευταίες δεκαετίες), 31,4% στον πρώτο γύρο.\nΑν ο Ιντζέ συνεχίσει με αυτούς τους ρυθμούς ακόμη και να χάσει στον πρώτο ή τον δεύτερο γύρο, θα υπάρξει σοβαρό θέμα ηγεσίας στο κόμμα της αντιπολίτευσης. Γιατί ο υποψήφιός της θα έχει καταφέρει να πλησιάσει ή και να ξεπεράσει το 30%μ ενώ η δυναμική του κόμματος πριν αναλάβει να κοντράρει τον Ερντογάν ήταν κάτω από το 24%!\nΟ Μουχαρέμ Ιντζέ – Φωτογραφία Reuters\nΗ ίδια δημοσκόπηση επιβεβαιώνει την ισχνή πορεία της Μεράλ Άκσενερ που παρουσιάζεται να βρίσκεται στο 9,5% και το Κουρδικό Κόμμα να παλεύει για την εκπροσώπηση στην Βουλή αφού βρίσκεται κάτω από το όριο εισόδου στο Κοινοβούλιο, με ποσοστό 8,5 %.\nΗ αριθμητική υπεροχή στην Βουλή παραμένει αβέβαιη καθώς θα διαμορφωθεί ανάλογα με το αν το Κόμμα Δημοκρατίας των Λαών του Ντεμιρτάς θα καταφέρει να εκπροσωπηθεί στην Βουλή.


4. Στην Γαλλία τέλος, μετά τα εντυπωσιακά ποσοστά που κατέγραψε το Εθνικό Μέτωπο στον πρώτο γύρο των περιφερειακών εκλογών, θεωρείται εξαιρετικά πιθανό ότι η Λεπέν θα εκτοπίσει τον σοσιαλιστή υποψήφιο στον δεύτερο γύρο των προεδρικών εκλογών.\nΚανείς δεν μπορεί να προβλέψει τις επιπτώσεις που μπορεί να έχουν οι εξελίξεις αυτές στην Ευρώπη. Το αν θα αρχίσει μια μακρά διαδικασία φθοράς της Ευρωπαϊκής Ένωσης, με κατάληξη την διάλυσή της ή αν τα κατεστημένα κόμματα θα βρουν την δύναμη να αντιδράσουν και να ξανακάνουν ελκυστικό για τους πολίτες το ευρωπαϊκό εγχείρημα. Το βέβαιο είναι ότι ήδη παρατηρούμε μια αναδιάταξη των πολιτικών δυνάμεων με τρόπο που δεν είχαμε ξαναδεί ως τώρα παρά μόνο σε έκτακτες συνθήκες. Το περιέγραψε πρόσφατα κορυφαίος ευρωπαίος πολιτικός.\nΗ διάκριση αριστερά δεξιά, υποστήριξε, είναι ξεπερασμένη. Η σύγκρουση πλέον είναι μεταξύ εκείνων που υποστηρίζουν τις αξίες μιας ανοικτής κοινωνίας στην οποία περιλαμβάνονται το ελεύθερο εμπόριο, τα ατομικά δικαιώματα και τα ανοιχτά σύνορα και σε όσους θέλουν κλειστές κοινωνίες και επιστροφή σε έναν αμυντικό ξενοφοβικό εθνικισμό. Ήδη το βλέπουμε αυτό στη Γερμανία με τον Συνασπισμό Χριστιανοδημοκρατών-Σοσιαλδημοκρατών αλλά και κάτω από διαφορετικές συνθήκες στην Μ. Βρετανία όπου ο συντηρητικός πρωθυπουργός Κάμερον κάνει προεκλογική εκστρατεία μαζί με τον νέο δήμαρχο του Λονδίνου, τον μουσουλμάνο και μέλος του Εργατικού Κόμματος, Σαντίκ Χαν. Ο κίνδυνος βέβαια είναι μια τέτοια συμμαχία να ευνοήσει μεσοπρόθεσμα τις δυνάμεις του εθνολαϊκισμού εδραιώνοντας την θέση τους ως αντίπαλου πόλου και διεκδικητών της εξουσίας.\nΣτην Ελλάδα είναι αλήθεια, παρά την συμμαχία του «Μένουμε Ευρώπη», απέχουμε πολύ από μια τέτοια συμμαχία. Με μια έννοια ανοίξαμε πρώτοι τον δρόμο με την κυβέρνηση Σαμαρά-Βενιζέλου, αυτό όμως οδήγησε το ΠΑΣΟΚ στο περιθώριο, αποδεικνύοντας ότι οι παραδοσιακές πολιτικές αντιθέσεις και συμπεριφορές αντέχουν ακόμα. Η τέλεια καταιγίδα ωστόσο θα χτυπήσει κατ’ εξοχήν την Ελλάδα. Θριαμβολογούμε για την υπόσχεση να ελαφρυνθεί το χρέος το 2018. Ποια όμως θα είναι η Ευρώπη που θα πάρει μια τέτοια απόφαση; Ακόμα και αν έχουμε τηρήσει όλες τις δεσμεύσεις πόσο βέβαιοι είμαστε ότι θα υπάρχει σχετική πλειοψηφία στο γερμανικό κοινοβούλιο; Η τελευταία συμφωνία εγκρίθηκε με 63 βουλευτές της κ. Μέρκελ να καταψηφίζουν. Ακόμα και αν φτάνουν οι αριθμοί τι θα κάνουν κάτω από την πίεση του AfD; Πόσω μάλλον αν η καγκελάριος Μέρκελ έχει υποχρεωθεί σε παραίτηση και έχει φύγει από το πολιτικό προσκήνιο. Γενικότερα σε μια Ευρώπη που θα στρέφεται όλο και πιο πολύ στον ακροδεξιό εθνολαϊκισμό πόσο βέβαιοι είμαστε ότι θα υπάρχει η πολιτική βούληση να ελαφρυνθεί το ελληνικό χρέος;\nΚανείς δεν ξέρει. Το μόνο βέβαιο είναι η αβεβαιότητα. Παρά τις θριαμβολογίες της κυβέρνησης για την τελευταία συμφωνία και το τρίτο Μνημόνιο, η πραγματικότητα είναι ότι είμαστε περισσότερο από ποτέ όμηροι εξελίξεων πάνω στις οποίες δεν έχουμε τον παραμικρό έλεγχο. Μια σοβαρή πολιτική ηγεσία θα έπαιρνε από τώρα μέτρα για ότι σήμερα μας φαίνεται αδιανόητο. Το να βγούμε στις αγορές το 2018 χωρίς ελάφρυνση χρέους ακούγεται εξωπραγματικό. Τι θα κάνουμε όμως αν κάποια στιγμή το ΔΝΤ τα βροντήξει, ιδίως αν έχει συμβεί το ιστορικό ατύχημα με τον Τραμπ στις ΗΠΑ και αν η Ευρώπη αποδειχθεί ανίκανη να πάρει θαρραλέα μέτρα;\nΜια χώρα που θέλει να κρατά την τύχη της στα χέρια της θα είχε ξεκινήσει από καιρό αγώνα δρόμου για επενδύσεις και ανάπτυξη. Θα έκανε ότι περνά από το χέρι της για να αποκαταστήσει την εμπιστοσύνη στην οικονομία χθες αν ήταν δυνατόν. Αντ’ αυτών ο μόνος που κάνει ουσιαστικές παρεμβάσεις για την οικονομία είναι ο διοικητής της Τράπεζας της Ελλάδας Γιάννης Στουρνάρας. Το πολιτικό μας σύστημα ετοιμάζεται να περάσει έναν χρόνο ασχολούμενο με το Σύνταγμα και τον εκλογικό νόμο! Αυτά θα μας σώσουν. Σκοτωνόμαστε για τα «καλσόν» του Νεφελούδη και τα θεατρικά πυροτεχνήματα του Φίλη με την αμεριμνησία κοτόπουλων που τα πάνε προς σφαγή. Μια κυβέρνηση που νοιάζεται μόνο για το πώς θα κρατηθεί στην εξουσία, με υπουργούς που κλαίνε για τις μεταρρυθμίσεις, σκιαμαχούν με φαντάσματα της κατσαρόλας και ως νέοι κήρυκες της εθνικοφροσύνης χαρακτηρίζουν εχθρούς της πατρίδας τους διαδηλωτές! Και μια αντιπολίτευση που δυστυχώς έχει βολευτεί στην κυβερνητική φθορά και απλώς περιμένει να καρπωθεί την δυσαρέσκεια των πολιτών. Το μόνο που μας κρατά στη ζωή είναι το Μνημόνιο. Στο μεταξύ όμως τα σύννεφα πυκνώνουν.\nΠερισσότερα σε αυτή την κατηγορία: « Αντι-πολίτευση ή αντι-ΣΥΡΙΖΑ;\tΤην ούγια κ. Χρυσόγονε... »


Νέα μελέτη κατεβάζει μόλις στο 2% την “εγγυημένη” απόδοση των αιολικών. Πόσο είπαμε ότι κοστίζουν; | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΝέα μελέτη κατεβάζει μόλις στο 2% την “εγγυημένη” απόδοση των αιολικών. Πόσο είπαμε ότι κοστίζουν;\nΗ Βρετανία έχει δεσμευτικό στόχο για το 2020 να παράγει το 15% της ενέργειας από ΑΠΕ και για να το πετύχουν σκοπεύουν να παράγουν από ΑΠΕ το 30% του ηλεκτρισμού.\nΦαίνεται όμως ότι η δεσμευτικότητα του στόχου των ΑΠΕ για το 2020, σε συνδυασμό με ανεπαρκή εμπειρία χρήσης συστημάτων ΑΠΕ, έχει οδηγήσει σε επιλογή εσφαλμένων ή απλά ανεπαρκών τεχνολογικά λύσεων, όπως αποδεικνύεται στην … πράξη σε μια σειρά χώρες.\nΥπάρχουν ΑΠΕ που ηλεκτροδοτούν αξιόπιστα και ΑΠΕ που δεν ηλεκτροδοτούν αξιόπιστα, αλλά αναπτύσσονται λόγω των επιδοτήσεων, προκειμένου να δουλεύει η βιομηχανία παραγωγής τους.\nΕίδαμε τη Δευτέρα τα προβλήματα που έχουν Ισπανία και Πορτογαλία με τα αιολικά τους, πάμε σήμερα να δούμε τα νεότερα απ’ τη Βρετανία.\nΗ Σκωτία έχει το καλύτερο αιολικό δυναμικό της Ευρώπης, όπως φαίνεται στο διπλανό χάρτη απ’ τον Ευρωπαϊκό Αιολικό Άτλαντα.\nΗ Αγγλία και η Ουαλία έχουν επίσης πολύ καλό δυναμικό. Για το λόγο αυτό οι Βρετανοί έχουν ήδη εγκαταστήσει πάνω από 4.500 ανεμογεννήτριες, με συνολική ισχύ 7,5GW και μέχρι το 2020 αναμένεται να έχουν ξεπεράσει τα 10GW.\nΜ’ αυτό το εξαιρετικό αιολικό δυναμικό αναμένει κανείς και καλές αποδόσεις, αλλά, σύμφωνα με τα επίσημα στοιχεία, τα αιολικά εμφανίζουν μια απόδοση μόλις 25-30%.\nΣαν να μην έφτανε αυτό, μια νέα μελέτη, από το Ινστιτούτο Άνταμ Σμιθ, θεωρεί τα νούμερα αυτά ως “εξαιρετικά παραπλανητικά για την ποσότητα ενέργειας που μπορούν πράγματι να αποδώσουν τα αιολικά”, καθώς η παραγωγή τους είναι “εξαιρετικά ευμετάβλητη”.\nΗ νέα μελέτη έχει τίτλο “Wind Power Reassessed: A review of the UK wind resource for electricity generation“.\nΟ συντάκτης της, που έχει δουλέψει πολλά χρόνια στην ηλεκτροπαραγωγή, ανέλυσε ανεμολογικά δεδομένα από 22 σημαντικές για την ασφάλεια της αεροπλοΐας τοποθεσίες της Βρετανίας, που έχουν βαθμονόμηση συστημάτων με βάση διεθνείς προδιαγραφές, για μια περίοδο εννιά ετών.\nΣτη συνέχεια υπολόγισε την παραγωγή ενός μοντέλου αιολικών πάρκων συνολικής ονομαστικής ισχύος 10GW και βρήκε ότι τα πάρκα παράγουν το 80% της ισχύος τους μόνο για μια εβδομάδα το χρόνο.\nΟ ισχυρισμός των υπέρμαχων της αιολικής ενέργειας ότι κάθε στιγμή κάπου φυσάει στη Βρετανία είναι σωστός, αλλά η ικανότητα παραγωγής είναι στην περίπτωση αυτή 2% ή λιγότερο της συνολικής ονομαστικής και η συνήθης απόδοση του συνόλου των 10GW είναι μόλις περίπου 800MW, 8% της ονομαστικής!!!\nΆλλη μια απόδειξη λοιπόν ότι το 10% αξιοπιστία ισχύος που έχει δεχθεί ο ΑΔΜΗΕ για τα αιολικά στηΜελέτη Επάρκειας ισχύος 2013-2020 είναι μάλλον υπερτιμημένο!!!\nΚατόπιν αυτού το Ινστιτούτο ανέβασε ένα άρθρο με τον εύγλωττο τίτλο “Τhe answer isn’t blowing in the wind” (Η απάντηση δεν βρίσκεται στο φύσημα του ανέμου) και λέει ευθέως ότι “The problem is that, however much we hear about wind being a free resource and the cost of equipment coming down, the effect of adding more and more wind turbines to the electricity grid is to push prices up with only a modest impact on carbon dioxide emissions (the whole reason for current policy) and no improvement in energy security.” Σε ελεύθερη μετάφραση σημαίνει “μας έπρηξαν με το δωρεάν άνεμο και το μειούμενο κόστος εξοπλισμού, αλλά το μόνο που πετυχαίνουμε είναι να ακριβαίνουμε το ρεύμα με πολύ μέτρια επίπτωση στις εκπομπές CO2 (το λόγο για τον οποίο γίνονται όλα αυτά) και καμιά βελτίωση στην ενεργειακή ασφάλεια”. Και “If there were no arbitrary renewable energy target, governments would be free to focus on what most voters expect: providing a framework in which a secure and affordable energy supply can bedelivered.” – Αν δεν υπήρχαν αυθαίρετοι στόχοι για ΑΠΕ, οι κυβερνήσεις θα ήταν ελεύθερες να εστιάσουν σ’ αυτό που περιμένουν οι περισσότεροι ψηφοφόροι: να παρέχουν ένα πλαίσιο διασφάλισης φθηνής και σίγουρης ενέργειας”. Μερικά πράγματα είναι απλά ζητήματα κοινής λογικής και ορθολογικής σκέψης, αλλά η φρενήρης ανάπτυξη των αιολικών, προκειμένου να δουλεύουν συγκεκριμένες βιομηχανίες, είναι πια φανερό ότι έχει ξεφύγει απ’ αυτά τα πλαίσια.\nΗ μελέτη βρήκε ότι η αποδιδόμενη ισχύς του συνόλου των αιολικών πάρκων υπερβαίνει το 90% της ονομαστικής για μόνο 17 ώρες το έτος. Υπερβαίνει το 80% για 163 ώρες. Είναι μικρότερη του 20% της ονομαστικής για 3448 ώρες (20 εβδομάδες από τις 52 του έτους). Είναι μικρότερη του 10% της ονομαστικής για 1519 ώρες (9 εβδομάδες από τις 52 του έτους). Πάνω απ’ τα 3/4 των περιπτώσεων με απόδοση μικρότερη του 20% έχουν διάρκεια μεγαλύτερη των έξι ωρών.\nΠαρατηρούνται μεγάλα κενά στην παραγωγή των αιολικών σε όλες τις εποχές του έτους και κάθε χειμώνας δείχνει παρατεταμένες περιόδους χαμηλής αιολικής απόδοσης. Οι παρατηρήσεις δεδομένων εννιά ετών δείχνουν ότι τα δεδομένα ταχυτήτων του Ευρωπαϊκού Αιολικού Άτλαντα πιθανόν είναι υπερεκτιμημένα, ειδικά για την Ανατολική Ακτή της Βρετανίας και το μεγαλύτερο τμήμα της Σκωτίας.\nΗ μικρής διάρκειας (30-90 λεπτά) μεταβλητότητα της παραγωγής αιολικής ενέργειας έχει επίσης μελετηθεί και αποκαλύπτει μεγάλες διακυμάνσεις. Διακυμάνσεις 10% είναι συνήθεις και καταρρίπτουν τον ισχυρισμό ότι η γεωγραφική διασπορά των πάρκων θα μειώσει τη μεταβλητότητα.\nΗ διαχείριση του ηλεκτρικού δικτύου συνεπάγεται την εξισορρόπηση της ζήτησης με αντίστοιχη παραγωγή σε διαστήματα των 10 δευτερολέπτων και το ηλεκτρικό σύστημα της Βρετανίας είναι μια νησίδα, χωρίς διασυνδέσεις εναλλασσομένου ρεύματος με το δίκτυο της ηπειρωτικής Ευρώπης, ικανές να παρέχουν σταθεροποίηση του δικτύου. Η τυχαιότητα της μεταβολής της αιολικής παραγωγής καθιστά σε συγκεκριμένες περιόδους εντελώς απαραίτητη τη λειτουργία των τριών από τις έξι μονάδες του μεγάλου σταθμού αντλησιοταμίευσης του Dinorwig (δυναμικότητας 1728MW, είχε κατασκευαστεί στη ΒΔ Ουαλία στην περίοδο 1974-84 για να υποστηρίξει την παραγωγή των πυρηνικών σταθμών), προκειμένου να μετριαστούν οι επιπτώσεις στο δίκτυο. Το συνολικό δυναμικό αντλησιοταμίευσης της Βρετανίας δεν μπορεί να ανταποκριθεί στη συνολική ετήσια μεταβλητότητα της αιολικής παραγωγής.\nΗ μελέτη επεκτάθηκε σε 21 τοποθεσίες της Ιρλανδίας και της Βόρειας Ευρώπης (Βέλγιο, Ολλανδία, Δανία & Γερμανία). Στη Βόρεια Ευρώπη η κατάσταση είναι αρκετά χειρότερη, καθώς για αιολικά πάρκα συνολικής εγκατεστημένης ισχύος 35,4GW, σε μια περιοχή που καλύπτει 25 μοίρες γεωγραφικό μήκος και δέκα μοίρες γεωγραφικό πλάτος, η αποδιδόμενη ισχύς του συνόλου των αιολικών πάρκων υπερβαίνει το 90% της ονομαστικής για 23 ώρες το έτος. Υπερβαίνει το 80% για 143 ώρες. Είναι μικρότερη του 20% της ονομαστικής για 5214 ώρες (31 εβδομάδες από τις 52 του έτους). Είναι μικρότερη του 10% της ονομαστικής για 3353 ώρες (20 εβδομάδες από τις 52 του έτους). Η απόδοση των περισσότερων Γερμανικών πάρκων είναι κοντά στο 20% (capacity factors).\nΗ απόδοση στην Ιρλανδία είναι κάπως καλύτερη της Βρετανίας, για αιολικά πάρκα συνολικής εγκατεστημένης ισχύος 2232ΜW, η αποδιδόμενη ισχύς του συνόλου των αιολικών πάρκων υπερβαίνει το 90% της ονομαστικής για 374 ώρες το έτος. Υπερβαίνει το 80% για 795 ώρες. Είναι μικρότερη του 20% της ονομαστικής για 3812 ώρες (23 εβδομάδες από τις 52 του έτους). Είναι μικρότερη του 10% της ονομαστικής για 2433 ώρες (14 εβδομάδες από τις 52 του έτους).\nΗ διασύνδεση όλων των αιολικών Ιρλανδίας, Βρετανίας και Β. Ευρώπης με δίκτυα υψηλής τάσης, με την ελπίδα ότι δεν μπορεί, κάθε στιγμή κάπου θα φυσάει, δεν θα βελτιώσει ουσιαστικά τη μεταβλητότητα. Η εξέταση του συνολικού συστήματος, συνολικής εγκατεστημένης ισχύος 48,8GW, έδειξε ότι η αποδιδόμενη ισχύς του συνόλου των αιολικών πάρκων υπερβαίνει το 90% της ονομαστικής για 4 ώρες το έτος. Υπερβαίνει το 80% για 65 ώρες. Είναι μικρότερη του 20% της ονομαστικής για 4596 ώρες (27 εβδομάδες από τις 52 του έτους). Είναι μικρότερη του 10% της ονομαστικής για 2164 ώρες (13 εβδομάδες από τις 52 του έτους).\nΓια να μπορέσει να δουλέψει ένα σύνολο αιολικών πάρκων ισχύος 10GW χρειάζεται υποστήριξη από ενδεχομένως και 15 εργοστάσια αντλησιοταμίευσης σαν το Dinorwig, που είχε κοστίσει πάνω από 1 δισ. στερλίνες το 1984.\nΤα νέα ευρήματα από τη Βρετανία αποτελούν, όπως ακριβώς και τα προχθεσινά “μαθήματα απ’ την Ιβηρική“, ένα τεράστιο δίδαγμα για την Ελλάδα, που είναι απομονωμένη γεωγραφικά και ηλεκτρικά κι έχει και κάποιους, χμ, “ιδιόμορφους” γείτονες … Απαιτείται άμεση αναθεώρηση κι εγκατάλειψη του “εθνικού στόχου” του Μανιάτη για 7500MW αιολικά μέχρι το 2020, καθώς θα τινάξουν κυριολεκτικά στον αέρα το ηλεκτρικό μας σύστημα και θα παρακαλούμε Αλβανούς, Σκοπιανούς και Τούρκους να κατασκευάσουμε κοινές διασυνδέσεις δικτύων για να μπορούμε να εξάγουμε το αιολικό μας πρόβλημα! Αφού πρώτα έχουμε ξοδέψει καμιά δεκαριά δισεκατομύρια ευρώ, (απ’ αυτά που οι αιολικοί νομίζουν ότι μας περισσεύουν για να δένουμε τους σκύλους με λουκάνικα στην κατά τα λοιπα χρεοκοπημένη πατρίδα μας), για να αγοράσουμε συστήματα “εγγυημένης” απόδοσης 2%.\nΤο πλήρες άρθρο με τα λινκς τεκμηρίωσης βρίσκεται στο http://greeklignite.blogspot.gr/2014/10/2_29.html και στο Facebook, στη διεύθυνση Greeklignite!\nΠρόσφατα το Γενικό Λογιστήριο του Κράτουςκοστολόγησε την πρόταση νόμου του ΚΚΕ για επαναφορά του κατώτατου μισθού, του 13ου και 14ου μισθού και 13ης – 14ης σύνταξης και βρήκε ότι θα μας κοστίσει πάνω από 3 δισ. ευρώ, αλλά θα υπάρξουν και οφέλη, όπως αύξηση των εσόδων των Ταμείων και των φόρων που εισπράττει το κράτος, τα οποία όμως δεν μπορεί να μετρήσει γιατί εξαρτώνται από σειρά παραγόντων. Όταν η κυβέρνηση λέει ότι δεν περισσεύουν 3 δισ. ευρώ για τους πολίτες, αλλά μας περισσεύουν 10 δισ. ευρώ για τα αιολικά του 2%, έχουμε μια τυπική περίπτωση αναδιανομής πλούτου απ’ τους πολίτες προς συγκεκριμένα συμφέροντα. Μέχρι πότε θα πληρώνουμε τις ΑΠΕτζήδικες “χάντρες και καθρεφτάκια προς ιθαγενείς”, που έχει επιβάλλει η Γερμανική πολιτική στην Ευρώπη, για να διασφαλίσει απασχόληση στη βιομηχανία της;\nΤο 1981 η μισή Ελλάδα ψήφισε “Η Ελλάδα να ανήκει στους Έλληνες”. Δυστυχώς σήμερα κατέληξε υποτακτική στους δανειστές. Τι θα κάνουμε για να το αλλάξουμε;\nΠροηγούμενο άρθροΈνα πρωτοποριακό “πάντρεμα επιστημών” θα πραγματοποιηθεί σε συνέδριο φοιτητών του Α.Π.Θ.!\nΕπόμενο άρθροΛεφτά υπάρχουν! 219.500 ευρώ το χρόνο για τη συντήρηση των παροπλισμένων Airbus της Ολυμπιακής


ΗΟΜΕ News Αντωνης Ρεμος – Υβοννη Μποσνιακ: Τρυφερα τετ α τετ σε βραδινη τους εξοδο – Φωτογραφιες\n19.09.2021 | 22:25\t by Αννα Κοντογιαννη\nΔεν χωρά αμφιβολία πως ένα από τα πιο ερωτευμένα ζευγάρια της εγχώριας showbiz είναι ο Αντώνης Ρέμος και η Υβόννη Μπόσνιακ. Σε κάθε κοινή δημόσια εμφάνιση, οι δυο τους αποδεικνύουν ότι ο γάμος δεν σκοτώνει τον έρωτα και πως παραμένουν full in love!\nΈτσι και το βράδυ του Σαββάτου 18/9, ο δημοφιλής τραγουδιστής και η επιτυχημένη σχεδιάστρια μόδας βρέθηκαν στην τελευταία παράσταση του Τάκη Ζαχαράτου στο Θέατρο Άλσος και δεν πήραν τα χέρια τους ο ένας από τον άλλον.\nΗ Υβόννη Μπόσνιακ και ο Αντώνης Ρέμος έφτασαν στο ιστορικό θέατρο μαζί με την μητέρα του καλλιτέχνη, κ. Ελένη ενώ στην παρέα τους καθόταν και η σπουδαία τραγουδίστρια, Μαρινέλλα. Οι δυο τους απόλαυσαν την παράσταση αγκαλιά και δεν έλειψαν και οι τρυφερές στιγμές ανάμεσά τους!


Ουέστμπρουκ: «Να καταλάβουμε όλοι ότι πρέπει να κάνουμε θυσίες» (vids) | ΝΒΑ | gazzetta.gr\nΠαρασκευή, 11 Σεπτεμβρίου 2020 - 10:22\nFollow @twitterΟυέστμπρουκ: «Να καταλάβουμε όλοι ότι πρέπει να κάνουμε θυσίες» (vids)\nΟυέστμπρουκ: «Να καταλάβουμε όλοι ότι πρέπει να κάνουμε θυσίες» (vids)\nΟ Ράσελ Ουέστμπρουκ έκανε μια δήλωση με νόημα, μετά το τέταρτο παιχνίδι με τους Λέικερς.\nΟι Ρόκετς ηττήθηκαν από την ομάδα του Λος Άντζελες στο Game 4 των ημιτελικών, έμειναν πίσω στη σειρά (3-1) και αν θέλουν να διατηρήσουν ζωντανές τις ελπίδες τους για τους τελικούς Δύσης, θα πρέπει να νικήσουν στο επόμενο παιχνίδι.\nΜετά την αναμέτρηση, ο Ράσελ Ουέστμπρουκ προσπαθούσε να βρει μια εξήγηση, αλλά δεν μπορούσε. Ωστόσο, έκανε μια δήλωση, με τον αποδέκτη της να μένει... κρυφός.\n«Δεν έχω κάποια εξήγηση. Θα έπρεπε να υπήρχε μία αίσθηση επείγουσας ανάγκης από όλους. Παλέψαμε, όμως, στο τέταρτο δωδεκάλεπτο, κάτι που είναι καλό και ξέρουμε τι έχουμε να κάνουμε. Θέλει πολλή προσπάθεια από όλους.\nΘα πρέπει να νιώσουμε άβολα με το ρόλο μας και να σιγουρευτούμε πως καταλαβαίνουμε όλοι, ότι πρέπει να θυσιάσουμε κάποια από τα πράγματα που αγαπάμε. Πρέπει να βιαστούμε, να κάνουμε κάτι. Αυτό θα μας δώσει καλύτερες πιθανότητες να νικήσουμε».\nΛακωνικός ο Χάρντεν\nΗ Συνέντευξη Τύπου του Τζέιμς Χάρντεν κράτησε μόλις ένα λεπτό και 40 δευτερόλεπτα. Ο «Μούσιας», που είχε 2/11 σουτ, φαινόταν πως δεν είχε καμία διάθεση και σε ερώτηση για το γιατί οι Ρόκετς έμοιαζαν τόσο «μονότονοι», ο ίδιος απάντησε «καλή ερώτηση».\nΈπειτα, πρόσθεσε πως «δεν υπάρχει κάτι που να μπορούμε να κάνουμε τώρα. Πρέπει να είμαστε έτοιμοι για το πέμπτο παιχνίδι».\nΡόκετς - Λέικερς 100-110: Με άνεση το 1-3 (vid)\nΚακή εμφάνιση από τον Χάρντεν που σκόραρε 16 από τους 21 πόντους από βολές (pic)


Cherry Mio, Μόσχα - Κριτικές εστιατορίων - TripAdvisor\nΕστιατόρια με θαλασσινά με Υπαίθρια τραπέζια για: Πρεσνένσκι\nΕστιατόρια σε Μέσης Ανατολής για: Αρμπάτ\nCherry Mio, Μόσχα\nCherry Mio - ΚΛΕΙΣΤΟ\n€, Πίτσα, Ευρωπαϊκή, Wine Bar\nMira Ave., 99 | metro Alekseevskaya, Μόσχα 129085, Ρωσία\nΠίτσα, Ευρωπαϊκή, Wine Bar\nMira Ave., 99 metro Alekseevskaya, Μόσχα 129085 Ρωσία\n1,8 χλμ. από Ostankino TV Tower\nΕπιπλέον! Τιμή, έπιπλα, ηρεμία.\nΤο μεσημέρι. Ώρα να μεσημεριανό. Αυτή είναι μια χώρα στη Μόσχα με πολλή συμπυκνωμένοι τροφίμων κηλίδες. Ιταλικό στιλ caffe επελέγη ως εναλλακτική λύση στις πολλαπλές γρήγορα - εστιατόρια. Περιορισμένη ποικιλία κρασιών κατοικίδια διαχείρισης για αύξηση της τιμής του Pinot Grigio πολύ παραπάνω από ASP στην...Ευρώπη. Μπίρες - δύο επιλογές. Συνιστάται η σαλάτα ήταν εξαιρετική με εξαίρεση αγγούρια...ήταν η τελευταία, είχε πολύ παράξενο δομή - κυρίως λευκό εσωτερικό. Δεν χρειάζεται καν να προσπαθήσετε να δοκιμάσετε τους. Ο σερβιτόρος είπε ότι προσπάθησαν αγγούρια...ήταν και τα πάντα είναι εντάξει. Ok. Παρήγγειλα μπριζόλες - και ήταν τέλεια. Σε ιδανική ελέγχεται και παρασκευάζονται στο Medium. Πολύ καλό το κρέας. Αλλά όχι περισσότερο. Desert δεν ενέπνευσε. Καφέ - μέσος όρος. Η πιο εντύπωση - εσωτερικό του caffe. Το τουλάχιστον - sobre προσωπικού.Περισσότερα\nΙταλική εξειδικευμένο καφέ στη Μόσχα\nΚαλό φαγητό Italyan, φιλόξενη ατμόσφαιρα και δίκαιη τιμή - αυτά είναι τα χαρακτηριστικά του cafeI επισκέφθηκε το cafe αρκετές φορές και μπορεί να δώσει ένα καλό σημάδι για κάθε φορά που επισκέπτεστε την τοποθεσία. Είναι μια χώρα που συνιστώνται για μεσημεριανό όταν βρίσκονται σε κοντινή...απόσταση. Εάν δεν έχετε χρόνο, μπορείτε να παραγγείλετε ένα σετ γεύμα που προσφέρεται επίσης εδώ. Εξαιρετικό παγωτό σούπες, καλή πίτσα . . . Η Ιταλία.Περισσότερα\nΚαλή ποιότητα σε λογικές ( για τη Μόσχα) τιμή\nΈχω πάει σε αυτό το μέρος αρκετές φορές και κράτησαν θετικά πρότυπα. Το φαγητό είναι υψηλής ποιότητας και γευστικά. Καλές επιλογές των οίνων, αλλά είναι ακριβότερα στη Ρωσία από ό,τι στην ΕΕ εν γένει. Η κουζίνα είναι ιταλικό στιλ, αλλά ενδέχεται να βρεθούν άλλες χώρες...επιρροής στα γεύματα. Αξίζει να επισκεφθεί. Τα διαμερίσματα βρίσκονται στο κέντρο της πόλης σε προοπτική MiraΠερισσότερα\nΠολύ καλό ιταλικό εστιατόριο στο Prospekt Mira, βόρεια από το κέντρο της Μόσχας. Ήσυχος δρόμος, χώρος στάθμευσης υποδοχές, πολύ ωραία διακόσμηση. Πολύ καλό πίτσα, λεμονάδες, Ιταλική κουζίνα που μπορείτε να δοκιμάσετε. Σίγουρα αξίζει να το επισκεφθείτε. Λίγο πιο ακριβά από ό,τι αναμενόταν βασίζεται στην τοποθεσία.\nΚοντινά αξιοθέαταΔείτε και τα 4.913 κοντινά αξιοθέατα\nΔείτε και τα 400 κοντινά ξενοδοχείαΔείτε και τα 16.180 κοντινά εστιατόριαΔείτε και τα 4.913 κοντινά αξιοθέατα


Hotel Unik, Cicendo Ξενοδοχεία - Skyscanner\nJalan H. Akbar No.12, 40253, Cicendo, Ινδονησία\nΙκανοποιητικόΜε βάση 282 κριτικές\nΑυτό το κατάλυμα (Hotel Unik, Μπαντούνγκ) απέχει 15 λεπτά με τα πόδια από: Κλειστή Αγορά Pasar Baru Trade Center και Αγορά Jalan Cihampelas. Στις σημαντικές παροχές περιλαμβάνονται γρήγορο check-in, ρεσεψιόν όλο το 24ωρο και πολύγλωσσο προσωπικό. Στους χώρους μας θα βρείτε δωρεάν στάθμευση χωρίς παρκαδόρο.\nΜέτριο ξενοδοχείο. Κοντά σε περιοχές με καταστήματα και με εύκολη πρόσβαση σε σιδηροδρομικούς σταθμούς. Το δωμάτιο χρειάζεται νέα διακόσμηση.\nΦιλικό προσωπικό. Καλή φιλοξενία.\nΔωμάτιο με περίεργη μυρωδιά. Βρώμικη τουαλέτα. Βρώμικο μπάνιο.\nΔωμάτιο με περίεργη μυρωδιά. Βρώμικα πιάτα. Βρώμικη τουαλέτα.\nWi-Fi, Πλυντήριο ρούχων, Πολύγλωσσο προσωπικό, Τηλεόραση